qundao/data-zh-poetry huggingface dataset:
归舟四咏
作者：王佐
朝代：明

十室今无四五家，遗民犹自种桑麻。南侬不管人肥瘠，子夜吴歌到月斜。万顷晴波浸月明，江天风露寂无声。今宵计到邳州泊，又是孤舟一驿程。花月当年燕子楼，花飞月落几春秋。佳人何处埋黄土，留得荒坟管客愁。当年望气识真龙，举玦何频向沛公。陵母独知兴废业，想应地下愧相逢。
归舟四咏·其一
作者：王佐
朝代：明
体裁：七言绝句

十室今无四五家，遗民犹自种桑麻。南侬不管人肥瘠，子夜吴歌到月斜。
归舟四咏·其三
作者：王佐
朝代：明
体裁：七言绝句

花月当年燕子楼，花飞月落几春秋。佳人何处埋黄土，留得荒坟管客愁。
归舟四咏·其二
作者：王佐
朝代：明
体裁：七言绝句

万顷晴波浸月明，江天风露寂无声。今宵计到邳州泊，又是孤舟一驿程。
归舟四咏·其四
作者：王佐
朝代：明
体裁：七言绝句

当年望气识真龙，举玦何频向沛公。陵母独知兴废业，想应地下愧相逢。
归舟见梅
作者：王佐
朝代：明
体裁：七言律诗

江南归路好风光，重见琼妃浅淡妆。几曲溪桥烟缥缈，谁家篱落月昏黄。骚人信断婵娟老，笙管声孤造化忙。怪得广平音韵变，此时忘淬铁心肠。
彭城怀古
作者：王佐
朝代：明
体裁：七言律诗

满目山河霸业荒，西风烟草正茫茫。沐猴人去成终古，戏马台前自夕阳。只把仁残分汉楚，何曾百二藉金汤。韩生浪说关中好，秦在关中亦已亡。
忆舍弟彦常
作者：王佐
朝代：明
体裁：五言律诗

庭草秋仍绿，江枫晚渐稀。年光随水去，事业与心违。远海犹传箭，殊方未授衣。翩翩南去雁，故作一行飞。
怀归
作者：王佐
朝代：明
体裁：七言律诗

万卷书生刘鲁风，闲来无事不从容。香风不动松花老，宿雨初收草木浓。莫把文章动蛮貊，悔将名利役疏慵。人生到处知何似，泛剡寒宵兴一蓬。
思乡寄张凤搏唐德光
作者：王佐
朝代：明
体裁：七言律诗

石田茅屋旧家风，遥忆琼州在梦中。藤钵晓茶吹摋末，瓦罂春酒呷筠筒。房蜂醉蜜榔花白，鸲鹆将雏荔子红。情景年来无限好，可能留待一衰翁。
戊戌客南雄
作者：王佐
朝代：明
体裁：五言律诗

寂寞江城晚，依依独立时。回风低雁鹜，返照散旌旗。家在无人问，愁来只自知。几回挥涕泪，忍诵《北征》诗。
戏作湖山书舍寄徐思顺
作者：王佐
朝代：明
体裁：古风

徐君有湖山，梁君书舍湖山间。徐君湖山如画图，梁君书舍不可无。徐君即得专二景，眼中交游皆管领。年年宾客到湖山，几人投辖庭深井。可曾恶客醉杯酒，骂客仍如骂大有。海南岂有尚书期，问君故态老存否。
戏柬同寅廖节推
作者：王佐
朝代：明
体裁：五言绝句

客来打秋风，我赠秋声集。要知此书名，预先为我立。
抚郡庠张训导兵火后重修族谱
作者：王佐
朝代：明
体裁：七言律诗

壬午残灰扑面飞，故家文献尽陵夷。君从张仲三千载，谱到留侯第几枝。迁表欧图光奕奕，春兰秋桂郁离离。顿令百世亲亲在，著姓由来擅本支。
挑灯杖
作者：王佐
朝代：明
体裁：古风

离明坎则止，出处契易理。焦头与烂额，论功当上客。有时扶光上宾筵，能作高堂不夜天。有时扶光向书案，能照士子三万卷。夫何功成事了漏迟迟，主人渴睡不复知。便同草芥委尘泥，虽有寸劳谁念之。人生不遇亦如此，顾惟主人何如耳。
挑灯杖
作者：王佐
朝代：明
体裁：五言律诗

阳彩沉冥处，微躯致用时。触焚甘首碎，尽烬与心期。退止常依坎，行趋只向离。功成随旦夜，用舍自相宜。
挽光禄李署正扈驾北狩死节
作者：王佐
朝代：明
体裁：七言律诗

土木堆前日色黄，龙旗猎猎狩沙场。从容节义生前定，磊落声名死后香。遗恨千年随衮冕，故乡万里葬衣裳。宗盟地下谁相见，惟有南朝李侍郎。
挽张凤彩
作者：王佐
朝代：明
体裁：古风

十载苦生离，一朝惊死别。俯仰旧乾坤，非是前风月。酒作山阳悲，琴为钟期歇。隔座杳山河，难禁五情热。
挽文昌西溪林处士
作者：王佐
朝代：明
体裁：七言律诗

西溪溪畔记曾游，人去如今溪自流。两壁谩遗招隐赋，一矶闲却钓鱼舟。白云失侣空归岫，明月无人独上楼。从此寂寥沧海上，谩将诗句吊沙鸥。
挽李司训
作者：王佐
朝代：明
体裁：七言律诗

诗坛谁复话先登，地下修文注未曾。玉树照人翻落寞，金声掷地尚鏦铮。世无好瑟丝弦断，我为知音肺腑崩。四十心丧齐下泪，夜窗霏雨洒寒灯。
挽沙文远
作者：王佐
朝代：明
体裁：七言律诗

旧游先达重文林，底事如君叹陆沉。海岛此时闻薤露，夜台何处梦商霖。龟趺积雨新苔长，马鬣西风宿草深。为此衰词吊存没，愧无佳句重南金。
挽西湖道人
作者：王佐
朝代：明
体裁：七言律诗

暮年投迹钓鱼矶，回首名场事已非。夜月不归辽海鹤，秋风空老楚山薇。已看士类连茹拔，莫叹知音举世稀。欲吊幽魂何处觅，西湖烟树晚依依。
挽那邕冯教谕先生
作者：王佐
朝代：明
体裁：七言律诗

忆昔为儿未十龄，趋庭委贽拜先生。仅能雪案涂鸦舞，已许朝阳作凤鸣。寂寞荒苔封讲席，凄凉抔土闭佳城。东风吹泪看遗稿，尺许枯藤无限情。
挽锡光先生父志斌
作者：王佐
朝代：明
体裁：七言律诗

君王锡得老来闲，半世逍遥水石间。花雨残春人不见，松风凉夜鹤空还。精魂去上三生石，秘检归藏二酉山。收拾委和还造化，任教渣滓落尘寰。
攀枝花
作者：王佐
朝代：明
体裁：七言绝句

焰焰烧空出化炉，一春花信最先孚。看花未暇评牛李，且醉东风听鹧鸪。
文公武夷精舍前天柱峰
作者：王佐
朝代：明
体裁：七言绝句

舟入仙源第五重，紫阳书舍翠微中。古今不逐桑田变，知有前山对此翁。
新雁
作者：王佐
朝代：明
体裁：七言律诗

飒飒凉飙起素商，横斜几阵向南翔。寒依菰米陂田熟，夜宿芦花水国凉。片影带云横朔漠，数声呼雨下潇湘。往来天北天南路，遥认长汀是故乡。
无题
作者：王佐
朝代：明
体裁：七言绝句

壮士挥刀白日倾，难将人力与天争。王孙已识汾阳面，未出王师自有征。
昌黎村访云氏女四首
作者：王佐
朝代：明

渺渺平芜天际，行行匹马朝暾。霞彩岚光映处，竹围孤屿人村。烟村欲到未到，野涉三重两重。鸡犬微茫烟外，榔椰荏苒云中。珍重云家甥子，箪壶候我途中。童稚三三五五，口吹葱叶迎翁。有怀云氏孤婺，白头问路昌黎。元省参知政事，吟来几叶孙枝。
昌黎村访云氏女四首·其一
作者：王佐
朝代：明
体裁：六言诗

渺渺平芜天际，行行匹马朝暾。霞彩岚光映处，竹围孤屿人村。
昌黎村访云氏女四首·其三
作者：王佐
朝代：明
体裁：六言诗

珍重云家甥子，箪壶候我途中。童稚三三五五，口吹葱叶迎翁。
昌黎村访云氏女四首·其二
作者：王佐
朝代：明
体裁：六言诗

烟村欲到未到，野涉三重两重。鸡犬微茫烟外，榔椰荏苒云中。
昌黎村访云氏女四首·其四
作者：王佐
朝代：明
体裁：六言诗

有怀云氏孤婺，白头问路昌黎。元省参知政事，吟来几叶孙枝。
昔梦
作者：王佐
朝代：明
体裁：七言律诗

千载也知无李杜，邯郸梦幻亦何哉。形容尚带三巴瘦，神采初游八极回。星斗在天明似昼，江河行地吼如雷。蹉跎四十年前事，久矣吾衰不再来。
春兴
作者：王佐
朝代：明
体裁：七言绝句

花满闽天足绮罗，可人情兴是春和。日长公馆清如水，坐倚胡床听鸟歌。
春寒
作者：王佐
朝代：明
体裁：五言律诗

阴雨连旬月，穷愁泥杀人。花心向默默，柳眼对津津。冻笔虫书懒，洪炉兽炭亲。自从元日起，无日见阳春。
春江鱼乐
作者：王佐
朝代：明
体裁：古风

春江水滑流寒玉，碧树笼烟暗江曲。小舟撑出柳阴来，荡破粼粼镜光绿。渔翁喜得鱼盈筐，议向前村换醽醁。陶然共醉艳阳天，杏花风暖推篷宿。
暮年三宠诗 其一 喜童
作者：王佐
朝代：明
体裁：七言律诗

衰年病体蓄虚风，双耳骎淫走百虫。毫末秋声鸣飒飒，一腔春意散融融。许丞谩作老聋客，刘备徒为大耳翁。当日若还知此趣，管教两窍大添聪。
暮年三宠诗 其三 些儿
作者：王佐
朝代：明
体裁：七言律诗

象牙谩与虎须评，槐柳微签亦可情。老景关门多宿物，用时积否肯留行。来如病体逢砭石，过似伤民见太平。可惜汉家张柱史，不曾相识过平生。
暮年三宠诗 其二 爱卿
作者：王佐
朝代：明
体裁：七言律诗

怜卿相伴廿来年，每到三冬宠独专。东海麻姑新剪爪，汉官钩弋半开拳。艮山风竖为妖孽，黎岭寒锋出瘴烟。动荡烦屙如扫雪，青天白日好高眠。
暮年三宠诗·喜童
作者：王佐
朝代：明

衰年病体蓄虚风，双耳骎淫走百虫。毫末秋声鸣飒飒，一腔春意散融融。许丞谩作老聋客，刘备徒为大耳翁。当日若还知此趣，管教两窍大添聪。怜卿相伴廿来年，每到三冬宠独专。东海麻姑新剪爪，汉官钩弋半开拳。艮山风竖为妖孽，黎岭寒锋出瘴烟。动荡烦屙如扫雪，青天白日好高眠。象牙谩与虎须评，槐柳微签亦可情。老景关门多宿物，用时积否肯留行。来如病体逢砭石，过似伤民见太平。可惜汉家张柱史，不曾相识过平生。
木绵絮
作者：王佐
朝代：明
体裁：五言律诗

似惜春归去，欲将归路迷。雨轻云箔破，风软雪花低。游蝶随过幔，仰蜂沾在泥。差充邻女织，飘泊故东西。
李太白醉图
作者：王佐
朝代：明
体裁：七言绝句

天子呼来醉似泥，王孙宠遇世应希。可怜只献清平调，不说当年国步非。
杜甫游春图
作者：王佐
朝代：明
体裁：七言绝句

曲江官殿昼沉沉，细柳新蒲伤客心。天宝拾遗情思苦，蹇驴驼醉不胜吟。
杜鹃花
作者：王佐
朝代：明
体裁：七言绝句

春山琪树绿交加，蜀帝残魂怨月斜。啼血满枝无着处，春风吹作艳阳花。
柬南昌周进士仲芳
作者：王佐
朝代：明
体裁：七言律诗

周君失职如失马，不问塞翁吾已知。疾走岂能无蹶足，了公未必是痴儿。楚云湘水心千古，秋月春花酒一卮。回首几人忙汗处，是君方得好联时。
柬唐榕冈处士尚义
作者：王佐
朝代：明

榕树公家有后昆，故家文献百年存。如今子好万事足，但可怡情日弄孙。椿株老祝八千龄，桂朵红攀第一茎。仙籍行香书具庆，白头林下胜登瀛。
柬唐榕冈处士尚义·其一
作者：王佐
朝代：明
体裁：七言绝句

榕树公家有后昆，故家文献百年存。如今子好万事足，但可怡情日弄孙。
柬唐榕冈处士尚义·其二
作者：王佐
朝代：明
体裁：七言绝句

椿株老祝八千龄，桂朵红攀第一茎。仙籍行香书具庆，白头林下胜登瀛。
桐乡八小景大蘋洲
作者：王佐
朝代：明
体裁：五言绝句

光风泛州渚，草暖花乱开。归田无别业，此是种花台。
桐乡夏景
作者：王佐
朝代：明
体裁：七言律诗

槟榔花开满院香，雨馀窗下纳微凉。西滩新水涨寒绿，南亩早禾标晚芒。鹦鹉来催新陇麦，杜鹃叫插上旬秧。白头林下无馀事，端为年年景物忙。
桐墩书事
作者：王佐
朝代：明
体裁：七言律诗

桐墩墩上唤华英，舞袖当筵缓缓行。一个神仙张果老，两枝天女董双成。娥眉不解怜秋态，鹤发还能按曲声。邀我暮年同结社，此心已许白鸥盟。
梁老桥
作者：王佐
朝代：明
体裁：七言绝句

梁老修桥前代前，至今遗泽似当年。我行欲觅云仍问，四顾山荒石路偏。
棠溪八景 其一 下村烟树
作者：王佐
朝代：明
体裁：五言绝句

向晚适幽兴，行吟下村路。前溪一抹烟，轻罩千行树。
棠溪八景 其七 横冈牧笛
作者：王佐
朝代：明
体裁：五言绝句

何处笛常闻，横冈日欲昏。数声牛背稳，自是一乾坤。
棠溪八景 其三 冈背斜阳
作者：王佐
朝代：明
体裁：五言绝句

登高步斜阳，四望心悠哉。莫愁黄昏近，会有明月来。
棠溪八景 其五 隔塘巢鹭
作者：王佐
朝代：明
体裁：五言绝句

一丛隔水白，点破青林烟。浑疑雪压枝，却讶孳乳天。
棠溪八景 其八 古路归樵
作者：王佐
朝代：明
体裁：五言绝句

清朝负斤去，薄暮巾车归。行歌古路深，寒烟暝翠微。
棠溪八景 其四 城头萝月
作者：王佐
朝代：明
体裁：五言绝句

羌笛怨清商，城头夜未央。袅袅女萝阴，摆落明月光。
棠溪八景·下村烟树
作者：王佐
朝代：明

向晚适幽兴，行吟下村路。前溪一抹烟，轻罩千行树。石骨棱棱见，沙纹远远开。海天清瘦景，眼底一时来。登高步斜阳，四望心悠哉。莫愁黄昏近，会有明月来。羌笛怨清商，城头夜未央。袅袅女萝阴，摆落明月光。一丛隔水白，点破青林烟。浑疑雪压枝，却讶孳乳天。三三傍沙洲，五五依林樾。相招早还家，今晚多明月。何处笛常闻，横冈日欲昏。数声牛背稳，自是一乾坤。清朝负斤去，薄暮巾车归。行歌古路深，寒烟暝翠微。
棠溪八景其二·闸头潮落
作者：王佐
朝代：明
体裁：五言绝句

石骨棱棱见，沙纹远远开。海天清瘦景，眼底一时来。
棠溪八景其六·墩边鱼聚
作者：王佐
朝代：明
体裁：五言绝句

三三傍沙洲，五五依林樾。相招早还家，今晚多明月。
椰园写景二首
作者：王佐
朝代：明

九天仙子送琼浆，散入园林万颗黄。清庙周罍云捧得，渑池秦缶化陶将。涵濡璞玉蓝田嫩，美满金茎霄汉香。欲和金丹餐玉屑，茂陵曾有寿生方。半空张翠复垂黄，彷佛云端见上方。黄目上尊看荏苒，高牙大纛倚苍茫。两间硕果输魁品，五岭高株在列行。遮莫中原多沃壤，只知琼岛是生乡。
椰园写景二首·其一
作者：王佐
朝代：明
体裁：七言律诗

九天仙子送琼浆，散入园林万颗黄。清庙周罍云捧得，渑池秦缶化陶将。涵濡璞玉蓝田嫩，美满金茎霄汉香。欲和金丹餐玉屑，茂陵曾有寿生方。
椰园写景二首·其二
作者：王佐
朝代：明
体裁：七言律诗

半空张翠复垂黄，彷佛云端见上方。黄目上尊看荏苒，高牙大纛倚苍茫。两间硕果输魁品，五岭高株在列行。遮莫中原多沃壤，只知琼岛是生乡。
椰子
作者：王佐
朝代：明
体裁：七言律诗

累累青子压秋房，千尺高株挂碧苍。清庙周罍云捧得，渑池秦缶化陶将。涵濡璞玉精英嫩，美满金茎滴露香。欲和金茎餐玉屑，茂陵曾有寿生方。
槟榔
作者：王佐
朝代：明
体裁：七言排律

九夏霜花自作春，三秋青子渐宜人。云笼瑞凤巢中卵，雨洗骊龙颔下珍。簇簇万房看去好，圆圆千颗摘来新。庄翁待价闲开圃，海贾寻村远问津。清望已闻天北极，高情惟恋海南滨。若于赤县评佳果，合与青皇作外臣。四海分身皆有泽，九州开眼更无邻。借看榔子为尊属，浪与浮留结至亲。绿玉嚼香风味别，红潮登颊日华匀。心含湛露滋寒齿，色转丹脂点绛唇。已许神农供佐使，更资周礼相婚姻。济人不限南而北，为礼能谐晋与秦。交际举先宾敬主，仪文从次主酬宾。唐虞揖逊遗风在，滕薛争雄往迹湮。陆羽敛经推首出，杜康倒海逐芳尘。岂唯软饱能为醉，莫道常饥不润身。晚景刘郎当自富，内家兄弟莫嫌贫。
槟榔
作者：王佐
朝代：明
体裁：古风

所珍桃李如，市里争奔驰。茫茫烟岛深，漠漠千园林。云落羽扇乱，日高华盖森。就之千万株，青翠悦人心。繁霜开夏花，清香飘水沉。湛露满秋实，溅齿寒淋淋。昨看嫩秀茎，青子何离离。风霜飒变易，红紫离披垂。年年炎洲叟，独擅居货奇。小贩纳岁月，钜贾守藩篱。主翁但坐笑，索价高层梯。风味何所嘉，非蜜非饧饴。冲淡紫烟外，世人那得知。入体散无声，满面春熙熙。点唇脂失色，登颊酒无姿。风味寻常事，浓华世俗肌。婚姻重然诺，河山誓不移。宾客交堂阶，鞭霆来恐迟。三千周曲礼，孰敢事先施。消息忙归女，风情属赘儿。银刀开宝匣，金蒂趁花枝。交际尤珍重，蓬山路不迷。俗尚恒为命，人情固自怡。木奴轻楚帛，树本越神赀。二广同风俗，八闽均礼仪。车航隐囊橐，山海平路岐。怪落金盘里，能光刘穆之。
槟榔
作者：王佐
朝代：明

桃李虽不言，下自成径蹊。所珍桃李如，市里争奔驰。茫茫烟岛深，漠漠千园林。云落羽扇乱，日高华盖森。就之千万株，青翠悦人心。繁霜开夏花，清香飘水沉。湛露满秋实，溅齿寒淋淋。昨看嫩秀茎，青子何离离。风霜飒变易，红紫离披垂。年年炎洲叟，独擅居货奇。小贩纳岁月，钜贾守藩篱。主翁但坐笑，索价高层梯。风味何所嘉，非蜜非饧饴。冲淡紫烟外，世人那得知。入体散无声，满面春熙熙。点唇脂失色，登颊酒无姿。风味寻常事，浓华世俗肌。所喜花草部，尤足重伦彝。婚姻重然诺，河山誓不移。宾客交堂阶，鞭霆来恐迟。陆羽随先倡，杜康张后师。三千周曲礼，孰敢事先施。消息忙归女，风情属赘儿。银刀开宝匣，金蒂趁花枝。交际尤珍重，蓬山路不迷。故人京洛缶，游女汉皋缡。俗尚恒为命，人情固自怡。木奴轻楚帛，树本越神赀。二广同风俗，八闽均礼仪。车航隐囊橐，山海平路岐。怪落金盘里，能光刘穆之。
槟榔
作者：王佐
朝代：明
体裁：五言律诗

海国居奇货，何当最上珍。丘园逃禄爵，商贾忽金银。白泽通寰宇，红潮到八闽。岐黄宠臣使，别命管交亲。
次友人游载酒堂韵
作者：王佐
朝代：明

鹃送南声到洛阳，浮云白昼掩阳光。世忧文字乱天下，天遣先生閟海乡。过化真成孚草木，人心犹自爱桄榔。无因得载城南酒，仰止惟持一炷香。
次友人游载酒堂韵
作者：王佐
朝代：明
体裁：七言律诗

鹃送南声到洛阳，浮云白昼掩阳光。过化真成孚草木，人心犹自爱桄榔。无因得载城南酒，仰止惟持一炷香。
次挽邢都宪韵
作者：王佐
朝代：明
体裁：七言律诗

薤歌声冷已难堪，尚仰高名北斗南。太初玄酒世推一，清庙朱弦我叹三。见说楼台无地起，应知后死有人惭。
次挽邢都宪韵
作者：王佐
朝代：明

薤歌声冷已难堪，尚仰高名北斗南。柏府冰霜推劲节，林泉风月寝清谈。太初玄酒世推一，清庙朱弦我叹三。见说楼台无地起，应知后死有人惭。
歌风台
作者：王佐
朝代：明
体裁：五言绝句

人从生处乐，鸟过故乡悲。英雄汉天子，一歌双泪垂。
歌风台
作者：王佐
朝代：明

大风声激涕沾襟，勇似韩彭可再寻。帝子既为家国计，猛夫亦有子孙心。
歌风台
作者：王佐
朝代：明
体裁：七言绝句

帝子既为家国计，猛夫亦有子孙心。
正月十五夜东园李花盛开刘守仁甫偕廖推文杨过饮
作者：王佐
朝代：明
体裁：七言律诗

一天晴月夜皓皓，万堆香雪春融融。梨花对面不能白，桃树满株空自红。太守便是韩公愈，夜领张彻投卢仝。
正月十五夜东园李花盛开刘守仁甫偕廖推文杨过饮
作者：王佐
朝代：明

琼妃纷纷出玉宫，缟裙练帨飘天风。一天晴月夜皓皓，万堆香雪春融融。梨花对面不能白，桃树满株空自红。太守便是韩公愈，夜领张彻投卢仝。
步提学周佥宪望武夷韵
作者：王佐
朝代：明
体裁：古风

武夷六六峰，皆堪著晦翁。晦翁苟不来，六六峰皆空。翁兮一寄迹，天柱泰岱同。翁兮一洗耳，九曲洙泗通。鸢鱼景尽到，草树春无穷。注目端我躬，稽首俯我胸。木石有敬色，岩壑卑仙风。我欲往从之，道远忧忡忡。虽未入其室，久已冒苍穹。
武夷九曲棹歌
作者：王佐
朝代：明

武夷洞口觅仙灵，碧水丹山分外清。底事玉皇天上乐，我来唯听棹歌声。四曲行过大藏岩，琼花瑶草乱毵毵。吟眸触景千般变，独有心源印古潭。碧水丹山第六湾，群峰绝处见玄关。道人不管来游客，坐与白云相对闲。溪声近似武陵滩，流水桃花洞里看。七曲歌残思转棹，恐惊尘世换炎寒。
武夷九曲棹歌·其一
作者：王佐
朝代：明
体裁：七言绝句

武夷洞口觅仙灵，碧水丹山分外清。底事玉皇天上乐，我来唯听棹歌声。
武夷九曲棹歌·其三
作者：王佐
朝代：明
体裁：七言绝句

碧水丹山第六湾，群峰绝处见玄关。道人不管来游客，坐与白云相对闲。
武夷九曲棹歌·其二
作者：王佐
朝代：明
体裁：七言绝句

四曲行过大藏岩，琼花瑶草乱毵毵。吟眸触景千般变，独有心源印古潭。
武夷九曲棹歌·其四
作者：王佐
朝代：明
体裁：七言绝句

溪声近似武陵滩，流水桃花洞里看。七曲歌残思转棹，恐惊尘世换炎寒。
武昌送唐善继之长沙卫经历
作者：王佐
朝代：明

君家柏府旧鹓班，莲幕官卑且自宽。贞观传来犹有笏，西都相望好弹冠。白蘋洲畔休移棹，黄鹤楼中尽合欢。若问长沙风景色，江城吹角水漫漫。
武昌送唐善继之长沙卫经历
作者：王佐
朝代：明
体裁：七言律诗

君家柏府旧鹓班，莲幕官卑且自宽。贞观传来犹有笏，西都相望好弹冠。若问长沙风景色，江城吹角水漫漫。
毛女唐常建尝言山中遇毛女，自言秦宫人
作者：王佐
朝代：明

鹃叫春山梦不惊，缓寻花草拾瑶琼。诗人何事因怀古，强把无情作有情。山野花钿木叶衣，几春花好又花稀。自从画出秦官怨，闲与诗人管是非。人世纷纷经几春，阿房犹有未亡身。当时若识君王面，已作骊山一劫尘。
毛女唐常建尝言山中遇毛女，自言秦宫人·其一
作者：王佐
朝代：明
体裁：七言绝句

鹃叫春山梦不惊，缓寻花草拾瑶琼。诗人何事因怀古，强把无情作有情。
毛女唐常建尝言山中遇毛女，自言秦宫人·其三
作者：王佐
朝代：明
体裁：七言绝句

人世纷纷经几春，阿房犹有未亡身。当时若识君王面，已作骊山一劫尘。
毛女唐常建尝言山中遇毛女，自言秦宫人·其二
作者：王佐
朝代：明
体裁：七言绝句

山野花钿木叶衣，几春花好又花稀。自从画出秦官怨，闲与诗人管是非。
永兴寺写怀
作者：王佐
朝代：明
体裁：七言律诗

君张螳臂挡车辙，我瞰龙眠摘颔珠。江水东流本天性，若教西转定何如。良臣一代敷尧典，直道千年在史鱼。过客若还知此意，焚香无暇礼金躯。
汉阳二律皇陵宫殿木舟运汉阳夏口周进士仲方沽酒来别命二题各作联句 其一 沽酒船
作者：王佐
朝代：明
体裁：七言律诗

汉阳郁金扑鼻香，飘飘一叶泛残阳。大盆贮景随兰桨，小勺分春上羽觞。兴入齐州欣白叟，手持阿堵付黄郎。叮咛鄂渚黄楼胜，信宿还须远送将。
汉阳二律皇陵宫殿木舟运汉阳夏口周进士仲方沽酒来别命二题各作联句 其二 卖菜声
作者：王佐
朝代：明
体裁：七言律诗

我识君非马邓亲，朝来门外唤何频。颜家陋巷谁知己，萧寺空门半故人。党进帐深希问讯，何曾席远绝音尘。
汉阳二律皇陵宫殿木舟运汉阳夏口周进士仲方沽酒来别命二题各作联句 其二 卖菜声
作者：王佐
朝代：明

我识君非马邓亲，朝来门外唤何频。颜家陋巷谁知己，萧寺空门半故人。党进帐深希问讯，何曾席远绝音尘。几回素店书勤事，岁送青州曲米春。
汉阳二律皇陵宫殿木舟运汉阳夏口周进士仲方沽酒来别命二题各作联句·沽酒船
作者：王佐
朝代：明

汉阳郁金扑鼻香，飘飘一叶泛残阳。大盆贮景随兰桨，小勺分春上羽觞。兴入齐州欣白叟，手持阿堵付黄郎。叮咛鄂渚黄楼胜，信宿还须远送将。我识君非马邓亲，朝来门外唤何频。颜家陋巷谁知己，萧寺空门半故人。党进帐深希问讯，何曾席远绝音尘。几回素店书勤事，岁送青州曲米春。
江行
作者：王佐
朝代：明
体裁：七言绝句

江水悠悠行路长，孤鸿啼月有微霜。十年踪迹浑无定，莫更逢人问故乡。
池州九日阻风和大理府吴守韵
作者：王佐
朝代：明
体裁：七言律诗

随例趋朝共质成，阳侯何苦滞前程。波涛汹涌来天地，心绪飘摇似旆旌。郡小幸教诸事了，官贫赢得一舟轻。重阳遮暮多风雨，吟掩蓬窗坐到明。
波罗蜜
作者：王佐
朝代：明
体裁：古风

大易称硕果，此物无与友。重大难著枝，一一树腰吐。造化妒全美，命形有好丑。好者如圆瓮，丑者如缺缶。周壳刺森森，乍见惊触手。秋来腹酿蜜，好丑无不有。簇簇黄金胞，十百聚一母。胞胞崖蜜满，蜜霜堪比偶。异香谢龙脑，慎摘敢轻剖。置之密室中，香风穿户牖。霜刀分黄金，入口来聚首。老稚各满量，弃核收升斗。濯香炒其核，比栗犹可口。下惠食饴美，思以养黄耇。我心亦似之，食此忍下脰。忆昔博望侯，空遍西域走。波斯佛林产，武帝曾识否。寥寥千载下，识者属谁某。怪哉段成式，秘检搜二酉。著此异木篇，其传亦已久。何时来琼海，名称小变旧。无乃西海舶，世远不可究。在昔岁丙辰，尤物为民咎。谁俾死复生，女中尧舜后。遗泽万万年，每食祝万寿。
波萝蜜
作者：王佐
朝代：明
体裁：七言绝句

硕果何年海外传，香分龙脑落琼筵。中原不识此滋味，空看唐人异木篇。
泰宁贼定回府
作者：王佐
朝代：明
体裁：七言绝句

半百经纶未奏功，年年从事狡儿童。归来且喜书囊在，豹略龙韬尽梦中。
浮海
作者：王佐
朝代：明

试将我意问冯夷，士子何辜苦祸之。不放禹门看鲤化，却教瀛海觅鲸骑。云梯莫步波心月，丹桂难攀影里枝。手把香醪无土滴，白头空有泪双垂。阳候密窥天帝睡，大开水府弄蛟螭。风云捲海乾坤变，波浪翻天日月凄。文焰乱随奎壁漾，龙王误作宝珠嬉。盍援子弄父兵例，天拟阳侯五百笞。
浮海·其一
作者：王佐
朝代：明
体裁：七言律诗

试将我意问冯夷，士子何辜苦祸之。不放禹门看鲤化，却教瀛海觅鲸骑。云梯莫步波心月，丹桂难攀影里枝。手把香醪无土滴，白头空有泪双垂。
浮海·其二
作者：王佐
朝代：明
体裁：七言律诗

阳候密窥天帝睡，大开水府弄蛟螭。风云捲海乾坤变，波浪翻天日月凄。文焰乱随奎壁漾，龙王误作宝珠嬉。盍援子弄父兵例，天拟阳侯五百笞。
海外四逐客四首 其一 李忠定公纲
作者：王佐
朝代：明
体裁：七言律诗

公来方始是朝廷，争奈吴儿苦讳兵。当扆戴天宁国是，杜邮兴念岂人情。忍教丞相过南海，更有何人说北征。自古浮云能蔽日，重昏世及几时明。
海外四逐客四首 其三 胡忠简公铨
作者：王佐
朝代：明
体裁：七言律诗

大朝廷作小朝廷，人世乾坤已不成。志士拊心思蹈海，渠奸呼党贺登瀛。共知甘饮三吴水，谁念幽栖五国城。公去如今三百载，海潮犹有不平声。
海外四逐客四首 其二 赵忠简公鼎
作者：王佐
朝代：明
体裁：七言律诗

身骑箕尾作山河，气壮中原胜概多。立赞建康开左纛，坐挥羯虏倒前戈。孤忠唯有皇天在，万口其如国是何。直待崖州沧海涸，英雄遗恨始消磨。
海外四逐客四首 其四 李参政光
作者：王佐
朝代：明
体裁：七言律诗

五十三家祸未消，何人海外得逍遥。皇天后土犹堪倚，明月清风不费邀。但看琼岛一身在，莫怨图书万卷烧。千古牧羊亭下土，好还天道不曾饶。
海外四逐客四首·李忠定公纲
作者：王佐
朝代：明

公来方始是朝廷，争奈吴儿苦讳兵。当扆戴天宁国是，杜邮兴念岂人情。忍教丞相过南海，更有何人说北征。自古浮云能蔽日，重昏世及几时明。身骑箕尾作山河，气壮中原胜概多。立赞建康开左纛，坐挥羯虏倒前戈。孤忠唯有皇天在，万口其如国是何。直待崖州沧海涸，英雄遗恨始消磨。大朝廷作小朝廷，人世乾坤已不成。志士拊心思蹈海，渠奸呼党贺登瀛。共知甘饮三吴水，谁念幽栖五国城。公去如今三百载，海潮犹有不平声。五十三家祸未消，何人海外得逍遥。皇天后土犹堪倚，明月清风不费邀。但看琼岛一身在，莫怨图书万卷烧。千古牧羊亭下土，好还天道不曾饶。
海天长啸图
作者：王佐
朝代：明
体裁：七言律诗

览遍林泉兴未穷，水云踪迹任西东。高秋碧海孤蓬月，晴日沧州一笛风。万里乾坤来醉眼，无边光景落诗筒。临渊独啸无人和，时有冯夷舞玉宫。
海边纪行
作者：王佐
朝代：明
体裁：七言律诗

外家家住海南边，垂老频来岂偶然。几个渔舟依海港，两三灶户傍盐田。潮痕每准星长短，水候仍催月次躔。风景苍苍今似昔，可怜华发半盈颠。
海边谣
作者：王佐
朝代：明

海岸谁家女，修发方覆眉。破舟得不死，傍岸呱呱啼。问之本贫家，早孤兄嫂依。长兄苦衣食，前月去贩黎。次兄欠官钱，卒岁苦监羁。儿独与嫂居，身无完裙衣。朝暮取薪水，儿出嫂蒸藜。东邻有恶少，略人男女儿。虽为新旧妇，亦被略术迷。一为略术迷，随之东以西。迢迢海北路，几人乡井悲。几家母哭子，孤老无依栖。几家夫寻妻，身只而流离。官方有公事，诉云姑去而。衔血苦吁天，天远那得知。此苦长已矣，终天但含凄。儿昨出不虞，略至此海隅。先在十数人，亦皆儿所如。同置密室中，事若有所须。半夜须者来，门外声相呼。上船趁早潮，莫待沙乾枯。男女连绳出，贯人如贯鱼。一有喧哗声，落头威其馀。连落一二头，谁不惜身躯。人人皆吞声，掩蓬泪如珠。摇摇出中流，天地亦伤感。海洋忽变色，乾坤皆黯惨。舟人葬鱼腹，儿身偶得坎。艰危虽万状，比死苦稍减。太平群女郎，婚嫁不离乡。出嫁事舅姑，归宁拜爷娘。骨肉老相保，其乐且无央。儿曹独遭此，天道何茫茫。亦闻此恶少，前月事仓茫。家聚八九僮，倏忽酢九缸。渊默而雷声，鬼谴送南阳。南阳父母慈，置之仁寿场。双翼插虎胁，放飞食牛羊。世事千万端，言之可心伤。施恩岂无所，恩虎大不可。道路今以目，丈人休问我。行人闻此言，洒泪湿道左。
海边谣
作者：王佐
朝代：明
体裁：古风

海岸谁家女，修发方覆眉。破舟得不死，傍岸呱呱啼。问之本贫家，早孤兄嫂依。长兄苦衣食，前月去贩黎。次兄欠官钱，卒岁苦监羁。儿独与嫂居，身无完裙衣。朝暮取薪水，儿出嫂蒸藜。东邻有恶少，略人男女儿。虽为新旧妇，亦被略术迷。迢迢海北路，几人乡井悲。几家母哭子，孤老无依栖。几家夫寻妻，身只而流离。官方有公事，诉云姑去而。衔血苦吁天，天远那得知。此苦长已矣，终天但含凄。儿昨出不虞，略至此海隅。先在十数人，亦皆儿所如。同置密室中，事若有所须。半夜须者来，门外声相呼。上船趁早潮，莫待沙乾枯。男女连绳出，贯人如贯鱼。一有喧哗声，落头威其馀。连落一二头，谁不惜身躯。人人皆吞声，掩蓬泪如珠。摇摇出中流，天地亦伤感。海洋忽变色，乾坤皆黯惨。舟人葬鱼腹，儿身偶得坎。艰危虽万状，比死苦稍减。太平群女郎，婚嫁不离乡。出嫁事舅姑，归宁拜爷娘。骨肉老相保，其乐且无央。儿曹独遭此，天道何茫茫。亦闻此恶少，前月事仓茫。家聚八九僮，倏忽酢九缸。渊默而雷声，鬼谴送南阳。南阳父母慈，置之仁寿场。双翼插虎胁，放飞食牛羊。世事千万端，言之可心伤。施恩岂无所，恩虎大不可。道路今以目，丈人休问我。行人闻此言，洒泪湿道左。
游上清宫
作者：王佐
朝代：明
体裁：古风

解缆探奇胜，寻真觅旧踪。水帘晴霰落，丹灶暝云笼。鸾鹤无方跨，蓬壶有路通。一声长啸罢，身在洞天中。
游丝
作者：王佐
朝代：明
体裁：七言律诗

闹处偏多静处稀，飘扬无力望中微。弱条织雨牵闺恨，断缕迎风惹客衣。低挂檐前萦落絮，高飏天外系斜晖。伤情最怕春归去，网住桃花不与飞。
游乌石山
作者：王佐
朝代：明
体裁：七言律诗

百尺峰头草树齐，肩舆遥上白云梯。一林秋景山如画，满地藤花径欲迷。风引磬声知寺近，雾连岩石觉天低。清游自有无边趣，拄笏松阴听鸟啼。
游武夷山步周佥宪韵
作者：王佐
朝代：明
体裁：七言律诗

才入仙源景渐嘉，回头顿觉世尘赊。幔亭幻迹人争羡，天柱高峰我独誇。碑刻尚留秦岁月，石坛犹有汉烟霞。春风曲曲千桃树，老尽曾孙只自花。
游齐云
作者：王佐
朝代：明
体裁：七言律诗

笑挟西风登白鹤，寻真踏尽紫云端。行看日月横天柱，坐对烟霞锁石坛。展诰峰高人语细，沈香洞古水痕残。醉来独立银河下，忽听箫声堕玉鸾。
湛碧亭
作者：王佐
朝代：明
体裁：七言律诗

平生最爱方壶画，又见新城湛碧图。别业须如徐孺宅，好山浑似贺家湖。白鱼入馔宁论价，绿酒盈筒不用沽。何日闲寻杨处士，钓竿随意拂珊瑚。
漫兴
作者：王佐
朝代：明
体裁：五言绝句

徘徊复徘徊，几度孤城暮。不见远人来，望断南桥路。
澹庵井
作者：王佐
朝代：明
体裁：七言绝句

中兴封事百年无，身倚皇天自不孤。酌罢清泉问秦桧，已无寸土寄头颅。
烈妇卷
作者：王佐
朝代：明

去去香魂不可招，些歌声入楚云遥。要知此恨成终古，月冷西江半夜潮。一江波浪沉寒玉，万古纲常付老天。我到高凉问遗事，至今犹有郡人传。
烈妇卷·其一
作者：王佐
朝代：明
体裁：七言绝句

去去香魂不可招，些歌声入楚云遥。要知此恨成终古，月冷西江半夜潮。
烈妇卷·其二
作者：王佐
朝代：明
体裁：七言绝句

一江波浪沉寒玉，万古纲常付老天。我到高凉问遗事，至今犹有郡人传。
父母怜儿苦
作者：王佐
朝代：明

父母怜儿苦，送投主人乐。父母心常存，主人恩易薄。有如涸辙鱼，江南望漠漠。有如霜林鸟，林稀无栖泊。东邻岂无主，雕梁而黝垩。西邻岂无主，衣食亦不恶。也知恩易深，初非父母托。彼恩诚则然，我心宁不怍。所贵守分义，甘心死帘幕。皇天如有知，白日清霜落。
父母怜儿苦
作者：王佐
朝代：明
体裁：古风

父母怜儿苦，送投主人乐。父母心常存，主人恩易薄。有如霜林鸟，林稀无栖泊。东邻岂无主，雕梁而黝垩。西邻岂无主，衣食亦不恶。也知恩易深，初非父母托。彼恩诚则然，我心宁不怍。所贵守分义，甘心死帘幕。皇天如有知，白日清霜落。
牛报恩斗虎歌
作者：王佐
朝代：明
体裁：古风

奉亭山前牛斗虎，虎始张威牛正怒。双目炯炯血欲注，口鼻渤渤沫喷雨。一尾直下贴两股，四蹄插地裂后土。猛气百倍前无禦，坐看虎威顿消阻。问之此牛报恩主，毫涓毛血恩主与。主人得病家贫窭，鬻牛酬医向屠估。屠牛坦刀三四鼓，牛兮觳觫待髋斧。恩主见牛怅而怃，释牛舍资一无取。人牛两欣恩泽普，牛思报之不能语。苟有可报身则许，此地正是酬恩所。恩重身轻何由补，不知其身宁有虎。世人尝道恩难负，临难相期在何处。呜呼，牛而人兮人也虎，忍以牛肉为鼎俎。
牛报恩斗虎歌
作者：王佐
朝代：明

奉亭山前牛斗虎，虎始张威牛正怒。双目炯炯血欲注，口鼻渤渤沫喷雨。一尾直下贴两股，四蹄插地裂后土。猛气百倍前无禦，坐看虎威顿消阻。问之此牛报恩主，毫涓毛血恩主与。主人得病家贫窭，鬻牛酬医向屠估。屠牛坦刀三四鼓，牛兮觳觫待髋斧。恩主见牛怅而怃，释牛舍资一无取。人牛两欣恩泽普，牛思报之不能语。苟有可报身则许，此地正是酬恩所。恩重身轻何由补，不知其身宁有虎。世人尝道恩难负，临难相期在何处。鸣呼，牛而人兮人也虎，忍以牛肉为鼎俎。
王佐（汝学）
作者：王佐
朝代：明
体裁：七言绝句

忆昔西湖系短蓬，芰荷花绕鹭鸳丛。如今老眼看图画，十载钱塘似梦中。
王佐（汝学）
作者：王佐
朝代：明
体裁：乐府曲辞

杨白花，飘荡随风起。随风一去招不止，去落江南几千里。洞房美人春思深，梦绕江南烟景里。此身兀兀只在此，江南江北隔烟水。肠断思君君不知，人生莫苦生别离。咫尺阊阖如天涯，况乃天涯今远而。龙丝席，生网丝。翡翠衾，劳梦思。城东嫩柳春风枝，岂无轻盈与袅娜。有如张绪年少时，不似杨花轻软肌。
王子猷访戴图
作者：王佐
朝代：明
体裁：古风

北风吹夜寒，雪花大如掌。中宵念及友，剡溪驾青舫。兴来生健翼，兴尽隳遐想。岂不爱而人，悲欢有消长。
王承德四时花鸟图
作者：王佐
朝代：明

杏花疏雨枌香深，朵朵迎风艳不任。老眼不谙花态度，从教春色付山禽。汉武初开西北堧，石榴分种至中原。幽禽亦有兴亡恨，相对枝头寂不喧。西风吹老木犀花，上有幽禽玩物华。底事千岩摇落后，一岩光景在人家。默默青禽瞰玉妃，泠云寒月淡相宜。香魂不到青宫里，那得轻扬粉蝶知。
王承德四时花鸟图·其一
作者：王佐
朝代：明
体裁：七言绝句

杏花疏雨枌香深，朵朵迎风艳不任。老眼不谙花态度，从教春色付山禽。
王承德四时花鸟图·其三
作者：王佐
朝代：明
体裁：七言绝句

西风吹老木犀花，上有幽禽玩物华。底事千岩摇落后，一岩光景在人家。
王承德四时花鸟图·其二
作者：王佐
朝代：明
体裁：七言绝句

汉武初开西北堧，石榴分种至中原。幽禽亦有兴亡恨，相对枝头寂不喧。
王承德四时花鸟图·其四
作者：王佐
朝代：明
体裁：七言绝句

默默青禽瞰玉妃，泠云寒月淡相宜。香魂不到青宫里，那得轻扬粉蝶知。
珍珠麦
作者：王佐
朝代：明
体裁：七言律诗

汉师南下扫妖氛，胜瘴轻身亦著勋。利口苦遭梁驸马，知心还是马将军。可怜荒服多奇产，辜负中兴有圣君。千载寥寥效忠意，谩醺山叟睡闲云。
琼州二首·其一
作者：王佐
朝代：明
体裁：七言绝句

断虹饮海日光移，西北云屯少定姿。飓母呼风千里至，三间茅屋可能支。
琼州二首·其二
作者：王佐
朝代：明
体裁：七言绝句

五指分山析四州，那盆峻岭却当头。一支泻下朝东水，去与琼州作上流。
琼枝菜
作者：王佐
朝代：明
体裁：古风

忆昔为群儿，手弄琼枝菜。唤作白珊瑚，相持助王恺。或持枯木枝，唤作铁如意。欲击而碎之，争雄以为戏。栖迟今白首，逢人话年少。冰盘嚼水晶，坐对琼枝笑。
瓦窑原开生圹
作者：王佐
朝代：明

千年乔木护佳城，慷慨邀宾载酒行。一十八年重觅我，化为乌有一先生。一十八年风景殊，鸿濛汗漫是吾墟。吾墟迥与人间异，渣滓人间不是吾。
瓦窑原开生圹·其一
作者：王佐
朝代：明
体裁：七言绝句

千年乔木护佳城，慷慨邀宾载酒行。一十八年重觅我，化为乌有一先生。
瓦窑原开生圹·其二
作者：王佐
朝代：明
体裁：七言绝句

一十八年风景殊，鸿濛汗漫是吾墟。吾墟迥与人间异，渣滓人间不是吾。
画竹
作者：王佐
朝代：明
体裁：古风

潇湘绿玉昆仑石，移向高堂之素壁。四座凉风带雪吹，半窗疏雨和烟滴。九疑梦断瑶瑟寒，贴云影落双飞鸾。霓旌掩冉欲归去，美人持赠青琅玕。也曾拂拭苍苔色，坐弄参差楚天碧。曲终日暮山鬼啼，自写幽情寄相忆。
病中失约寄张凤彩
作者：王佐
朝代：明
体裁：七言绝句

老懒作魔忧采薪，造化小儿来苦人。范张约冷负鸡黍，笑杀榴花瓮底春。
病起
作者：王佐
朝代：明
体裁：七言律诗

病起无聊只看书，书劳添病又何如。生逢圣代无遗物，死恋残编似蠹鱼。老境乾坤输伏枕，暮途行李戒驰车。客身自有还乡日，造化小儿其如予。
病长老
作者：王佐
朝代：明
体裁：七言绝句

茕茕对影佛前灯，八尺绳床阁瘦藤。时有南宗诸子弟，来祈香火拜卢能。
登高山西塔和刘守韵
作者：王佐
朝代：明
体裁：五言律诗

红树秋千仞，珠林岭半边。登临香积阁，徙倚夕阳天。世事横双眼，流光照暮年。茫茫云峤外，何处是林泉。
百仞滩
作者：王佐
朝代：明
体裁：五言律诗

策马东门道，寻芳百仞滩。白翻波底石，青点海中峦。对局临流水，浮杯下急湍。公馀此乘兴，随意倚岩看。
百马图
作者：王佐
朝代：明
体裁：七言绝句

蹄影参差踏软红，曾观万马拥飞龙。旌旗不动金笳歇，一片川原锦绣中。
益智子
作者：王佐
朝代：明

花开三节去年丰，今岁无花苦岁凶。益智不如多益饱，免教饥馁怨春丛。百万闾阎冻馁家，只因征敛丧生涯。农谈畎亩知何事，却向深山责野花。
益智子·其一
作者：王佐
朝代：明
体裁：七言绝句

花开三节去年丰，今岁无花苦岁凶。益智不如多益饱，免教饥馁怨春丛。
益智子·其二
作者：王佐
朝代：明
体裁：七言绝句

百万闾阎冻馁家，只因征敛丧生涯。农谈畎亩知何事，却向深山责野花。
知风草
作者：王佐
朝代：明
体裁：七言绝句

造化无端亦有偏，世间无限好英贤。何如小草无情物，独与天机测妙玄。
知风草
作者：王佐
朝代：明
体裁：七言绝句

飓母崩腾海岳移，方当寂寞未来时。高堂广厦人如醉，独有泥沙小草知。
石船在崖州大洞天稍北
作者：王佐
朝代：明
体裁：七言绝句

老我来游看石船，洞门别是一风烟。昔人已去无回辙，犹记淳熙丙午年。
石蟹
作者：王佐
朝代：明
体裁：七言绝句

李相口藏心里剑，晋公身作眼中丁。何如化石枯螃蟹，身死犹存济物情。
禽言九首
作者：王佐
朝代：明

不如归去，中原虽好难长住。凤巢岂可群枭聚，枭聚凤巢翻牖户。翻牖户，伤心忍见冬青树。真人祝网开生路，不如归去。得过且过，贪多取祸。吕郎已有千金赀，何须更想居奇货。请看吕郎晚年事，荣辱相寻可流涕。姑恶姑不恶，子妇怨姑错。田间饷耕是姑炊，机中织纬是姑络。妇饫饱饭姑肠饥，妇厌暖衣姑身薄。姑不恶，怨姑错。总不好纸笔，生男无美质。莫怪陶渊明，但饮杯中物。生儿愿愚鲁，东坡厌聪明。聪明反误身，愚鲁多公卿。知一不知二，听予山鸟声。泥滑滑，不可行。雨潇潇，日欲暝。劝君莫行君不听，猛虎山前啸一声。傍人见此心胆惊，而我为君双泪并。君兮君兮，待尔七尺之躯何太轻。春起也，问花开未开。花开须趁早春来，莫待梨园羯鼓催。遇时花好徒教好，俗眼看花在春早。春去也，阔茫茫，不知春去在何方。花飞红锦水流香，花落斜阳易断肠。花时好看还须看，莫待无花空自叹。提壶芦，无酒沽。海城花落春日晡，飞上酒树立斯须。问树有酒树言无，树言主翁作欢娱。年年只向酒树需，只今酒尽树欲枯。有酒名，实空虚。提壶芦，无酒沽。行不得哥哥，苦竹丛深暮雨多。平平中道人所行，莫是哥哥行偏颇。道傍自古多荆棘，所以哥哥行不得。
禽言九首·其一
作者：王佐
朝代：明
体裁：古风

不如归去，中原虽好难长住。凤巢岂可群枭聚，枭聚凤巢翻牖户。翻牖户，伤心忍见冬青树。真人祝网开生路，不如归去。
禽言九首·其七
作者：王佐
朝代：明
体裁：古风

春去也，阔茫茫，不知春去在何方。花飞红锦水流香，花落斜阳易断肠。花时好看还须看，莫待无花空自叹。
禽言九首·其三
作者：王佐
朝代：明
体裁：古风

姑恶姑不恶，子妇怨姑错。田间饷耕是姑炊，机中织纬是姑络。妇饫饱饭姑肠饥，妇厌暖衣姑身薄。姑不恶，怨姑错。
禽言九首·其九
作者：王佐
朝代：明
体裁：古风

行不得哥哥，苦竹丛深暮雨多。平平中道人所行，莫是哥哥行偏颇。道傍自古多荆棘，所以哥哥行不得。
禽言九首·其二
作者：王佐
朝代：明
体裁：古风

得过且过，贪多取祸。吕郎已有千金赀，何须更想居奇货。请看吕郎晚年事，荣辱相寻可流涕。
禽言九首·其五
作者：王佐
朝代：明
体裁：古风

泥滑滑，不可行。雨潇潇，日欲暝。劝君莫行君不听，猛虎山前啸一声。傍人见此心胆惊，而我为君双泪并。君兮君兮，待尔七尺之躯何太轻。
禽言九首·其八
作者：王佐
朝代：明
体裁：古风

提壶芦，无酒沽。海城花落春日晡，飞上酒树立斯须。问树有酒树言无，树言主翁作欢娱。年年只向酒树需，只今酒尽树欲枯。有酒名，实空虚。提壶芦，无酒沽。
禽言九首·其六
作者：王佐
朝代：明
体裁：古风

春起也，问花开未开。花开须趁早春来，莫待梨园羯鼓催。遇时花好徒教好，俗眼看花在春早。
禽言九首·其四
作者：王佐
朝代：明
体裁：古风

总不好纸笔，生男无美质。莫怪陶渊明，但饮杯中物。生儿愿愚鲁，东坡厌聪明。聪明反误身，愚鲁多公卿。知一不知二，听予山鸟声。
秋兴
作者：王佐
朝代：明
体裁：古风

何处寻秋光，秋在梧桐上。昨宵白露下，一叶飘丹状。今宵风雨声，叶叶堪惆怅。晓起视庭除，丹铺藉霜降。呼童扫秋风，爱惜诗景象。且留秋光在，供我闲酬唱。
秋日病起即事
作者：王佐
朝代：明
体裁：七言律诗

林下萧疏秋气清，物华人意两难平。空庭霜扫桐千叶，远浦风飘雁一声。老去悲秋偏作恶，病来对酒似无情。渊明已矣灵均远，坐看黄花忆友生。
秋燕时会试归
作者：王佐
朝代：明
体裁：七言绝句

西风飒飒雨纤纤，归思都从社后添。料得主人情意重，年年常为捲珠帘。
秦吉了并序
作者：王佐
朝代：明
体裁：七言绝句

口呼万岁祝千秋，羌女金笼占上流。若到上阳供奉日，陇山鹦鹉尽回头。
稼隐
作者：王佐
朝代：明
体裁：古风

凤凰异凡鸟，所食惟其珍。若非青琅玕，长喙不一伸。君子味道德，足以腴其身。嗟嗟凤凰食，宁贵五斗尘。南海有耕叟，山林岸纶巾。耕稼自食力，枉道宁徇人。秋风南亩凉，我稼如云黄。收来满厢庾，自足供徜徉。击缶歌乌乌，瓮头秋酿香。隔篱唤邻翁，相对累十觞。俯仰宇宙间，其乐且无央。问之何代人，无乃是羲皇。
竹枝词
作者：王佐
朝代：明
体裁：词

竹林塘西越女归，双双采莲歌夕晖。兰舟荡桨忽分去，两岸风花高下飞。
竹枝词 赠两墩为乐老之章四首 其一
作者：王佐
朝代：明
体裁：词

莫笑风前两鬓丝，老来偏爱竹枝词。若将年纪方彭祖，八十方才是小儿。
竹枝词 赠两墩为乐老之章四首 其三
作者：王佐
朝代：明
体裁：词

碌碌红尘四十年，归来仍被世情牵。昨朝闲到桐墩下，信有人间快活仙。
竹枝词 赠两墩为乐老之章四首 其四
作者：王佐
朝代：明
体裁：词

两朵能行白牡丹，妒花风雨忍相残。主人不吝东风面，明日还来一倚栏。
竹枝词·其二
作者：王佐
朝代：明
体裁：词

试遣云英唱我词，我词便是璞墩诗。璞墩风月无边景，还是青春年少时。
竹枝词·赠两墩为乐老之章四首
作者：王佐
朝代：明

莫笑风前两鬓丝，老来偏爱竹枝词。若将年纪方彭祖，八十方才是小儿。试遣云英唱我词，我词便是璞墩诗。璞墩风月无边景，还是青春年少时。碌碌红尘四十年，归来仍被世情牵。昨朝闲到桐墩下，信有人间快活仙。两朵能行白牡丹，妒花风雨忍相残。主人不吝东风面，明日还来一倚栏。
竹溪书院
作者：王佐
朝代：明
体裁：五言律诗

绿竹映阶除，溪光四座俱。乾坤百年事，风雨半床书。老逐齐讴后，遥迎楚些馀。先生今已矣，风韵想歌鱼。
符凤妻
作者：王佐
朝代：明
体裁：四言诗

恶类灭天，善人全天。灭天自灭，全天自全。自灭何如，蜉蝣斯须。朝生夕死，鸡糇鸟餔。粪秽庭阶，日费扫除。自全何如，珠玉其躯。可卷可怀，孰忍毁诸。烈妇贞行，良玉美珠。天不忍毁，珠旒玉符。身死名存，光照方舆。何千万年，脍炙海隅。三纲四维，此焉以推。目不属纲，化不张维。视此之为，宁无愞而。
答张汝弼诗柬
作者：王佐
朝代：明
体裁：古风

汝弼赠我翰林之新正，何以报之凤阳之旧城。入手掷地铿铿作金声，出箧荡日滉滉接云英。读令坐上鬼神惊，如见海底蛟龙腾。君不见，文房之宝相须成，毛颖一出须墨卿。赵璧信美无秦城，羡君所宝百宝并。陶韦门闭李杜生，钟王体变张颠名，汝弼所宝谁能评。有时遇拙翻出奇，笑说因跛徐行瘿举颐。逋租便可立诗例，枕客还堪制礼仪。今人古人间世雄，谈笑牢笼入彀中。京华美景诗千首，剡水寒宵与一蓬。愿君抱此襟期去上芸香阁，为君执御亦不恶。
简姜文博
作者：王佐
朝代：明
体裁：古风

君如幽谷兰，天姿自奇绝。不以旁无人，清香小休歇。朝阳借神彩，沆瀣濡精英。咸池与飞泉，灌沃无时停。岁暮天雨霜，群芳纷凋零。秀色乃烨烨，芳心亦茕茕。桃李合司局，牡丹宜服厢。愿作决明花，迟暮相倚立。愿与同岁寒，独恨秋风急。
简姜文博
作者：王佐
朝代：明

君如幽谷兰，天姿自奇绝。不以旁无人，清香小休歇。朝阳借神彩，沆瀣濡精英。咸池与飞泉，灌沃无时停。岁暮天雨霜，群芳纷凋零。秀色乃烨烨，芳心亦茕茕。桃李合司局，牡丹宜服厢。纷纷艳阳和，富贵徒容长。愿作决明花，迟暮相倚立。愿与同岁寒，独恨秋风急。
纪梦
作者：王佐
朝代：明
体裁：古风

劲弓发鸣镝，声作鹅鸱叫。青阳高入云，发发穿杨杪。千夫矜乌号，半空静飞鸟。蓦地成凄凉，千弓弛不张。黄鹄下云表，昂立如人长。初集云边城，下我东西营。爱此天上物，就抱驯不惊。细羽春雪融，入怀暖且轻。便欲上九天，依稀乘云骈。不知此何祥，书待掌梦评。问之何年月，弘治甲寅正。正月日几何，尧阶四叶蓂。
纵横虎短歌
作者：王佐
朝代：明
体裁：古风

纵横虎，罢病几家遭虎苦。食了儿孙食父母，又搜遗畜巡场圃。纵虎食人且不可，况将人肉为虎俎。我欲横戈探虎穴，咫尺只在江之浒。
续伤往吟
作者：王佐
朝代：明
体裁：七言律诗

百年相愿不为多，半百分离可奈何。肠断刘郎伤往赋，声乾庄叟鼓盆歌。蒸藜尚有残灯火，纺织犹存断绮罗。坐对香奁空吊古，落花啼鸟又春过。
美人红叶图
作者：王佐
朝代：明
体裁：七言绝句

谢家夫人咏柳絮，黄陵女儿歌竹枝。谁信长门秋淡淡，西风黄叶断肠词。
美泷滩和先兄韵
作者：王佐
朝代：明
体裁：七言律诗

无边诗景半消沉，岁晏还来憩绿阴。山折水更怜地老，鸟啼花落恨春深。梦回池草还联句，眼看江蓠但洒襟。当日已成伤往事，况无欢会到如今。
老骥行
作者：王佐
朝代：明
体裁：古风

昂头向人不肯鸣，似择孙阳作知己。孙阳世间不常有，此骥伏枥年岁久。有时自跑千里足，有时自仰千金首。目如飞电双炯炯，照夜白光秋月冷。拳毛騧有污血渍，狮子花映灭没影。问之此骥世何罕，渥洼水中天所产。同产分入大宛国，贰师得之来贡汉。武皇重马心如何，郊庙荐之天马歌。夕养天闲饱苜蓿，朝牵辇道随鸣珂。何时此种来海湄，宛如蹴踏长秋时。汉代光宠已寂寞，千年龙种终崛奇。邻厩有骥亦似之，几年伏枥嗟栖迟。偶来相见似相慰，迥立长空相向嘶。一嘶四蹄欲飞起，悲风索索来天倪。
老骥行
作者：王佐
朝代：明

老骥伏枥官厩里，八尺身长老龙体。昂头向人不肯鸣，似择孙阳作知己。孙阳世间不常有，此骥伏枥年岁久。有时自跑千里足，有时自仰千金首。目如飞电双炯炯，照夜白光秋月冷。拳毛騧有污血渍，狮子花映灭没影。问之此骥世何罕，渥洼水中天所产。同产分入大宛国，贰师得之来贡汉。武皇重马心如何，郊庙荐之天马歌。夕养天闲饱苜蓿，朝牵辇道随鸣珂。何时此种来海湄，宛如蹴踏长秋时。汉代光宠已寂寞，千年龙种终崛奇。邻厩有骥亦似之，几年伏枥嗟栖迟。偶来相见似相慰，迥立长空相向嘶。一嘶四蹄欲飞起，悲风索索来天倪。
聊城怀古
作者：王佐
朝代：明
体裁：七言律诗

赐履封疆锦绣联，诸姜无土是何年。元功落落老居赵，故国拳拳独有燕。苍呐口濡更黑白，黄金台址未尘烟。鲁连亦似奇男子，只说东游恐未然。
聚景园
作者：王佐
朝代：明
体裁：古风

鹏鴳适所适，自觉世界宽。花柳满乾坤，只在眉睫间。
舟次匡庐寄同朝诸公
作者：王佐
朝代：明
体裁：七言律诗

翰墨同时侍禁闱，恩荣宁谓及寒微。舍人旧掌丝纶诰，御史新裁锦绣衣。天上鹓鸾还接武，江边鸥鹭已忘机。他时行部如相觅，秋水芦花是钓矶。
舟次金陵和丁郎中席间韵
作者：王佐
朝代：明
体裁：五言律诗

君才如倚马，我意似亡羊。闽海朱幡贵，江天白发长。三春淮上舫，一笑客边觞。感此二难念，中情岂敢忘。
花封琴韵
作者：王佐
朝代：明
体裁：七言律诗

公庭无事理瑶琴，一曲阳春太古音。碧落霜清山鹤唳，寒潭烟净水龙吟。调同千古南薰谱，响杂三秋午夜砧。单父当年成治化，芳名赢得到于今。
芳春蹴鞠
作者：王佐
朝代：明
体裁：古风

蹴鞠花阴外，轻盈复悍骁。个中年少者，酷似霍嫖姚。嫖姚灭胡君灭蛮，今古名将伯仲间。
苦大风雨
作者：王佐
朝代：明
体裁：七言律诗

海国今秋风雨多，等閒平地欲成河。折腰半是遭风树，生耳惊看厌雨禾。处处路傍虞陷辙，家家屋底浚泉窝。娲皇昔炼补天石，不补漏天将奈何。
茉莉轩二首
作者：王佐
朝代：明

茉莉香中小小轩，历年三百尚依然。珠崖逐客才过海，南渡君臣已戴天。磊落封章轰宇宙，凄凉遗墨化云烟。我怀千古中原恨，几度经行涕泗连。相逢莫说绍兴年，每为先生一抚然。国是到头成底事，奸非开路逐忠贤。忍同刘豫三分国，卖却唐尧半壁天。杰阁格天今草莽，乾坤犹罩小茅轩。
茉莉轩二首·其一
作者：王佐
朝代：明
体裁：七言律诗

茉莉香中小小轩，历年三百尚依然。珠崖逐客才过海，南渡君臣已戴天。磊落封章轰宇宙，凄凉遗墨化云烟。我怀千古中原恨，几度经行涕泗连。
茉莉轩二首·其二
作者：王佐
朝代：明
体裁：七言律诗

相逢莫说绍兴年，每为先生一抚然。国是到头成底事，奸非开路逐忠贤。忍同刘豫三分国，卖却唐尧半壁天。杰阁格天今草莽，乾坤犹罩小茅轩。
荆王太子墓
作者：王佐
朝代：明
体裁：七言绝句

起辇苔深天地荒，黄沙白草正茫茫。诸陵亦在黄沙里，未必朱耶是瘴乡。
荔枝
作者：王佐
朝代：明
体裁：五言律诗

东园丹荔熟，扶杖亦闲过。土产无中贯，园丁荐绿罗。永元存谏草，天宝泯馀波。泰运真难遇，林泉奈老何。
荔枝
作者：王佐
朝代：明
体裁：七言律诗

火珠压树红离离，五月炎州荔熟时。买树有时来野老，窥枝终日戒群儿。红尘不媚烟花笑，玄圃深韬玉雪肌。昨向祝融求再熟，点头惟与后年期。
荔枝香
作者：王佐
朝代：明
体裁：古风

荔枝香，此是开元旧乐章。开元天子醉太平，梨园法曲频更张。更小部，缀新行，八千红袖舞霓裳。玉环娇笑倚新妆，自言初度今晨良。将进酒，献君王。君王亿万寿，欢乐且无央。万里南海荔，奔腾来上方。金盘荐御筵，新乐声锵锵。何当名此乐，彼美荔枝香。荔枝香，乐中歌曲断人肠，莫传歌曲到渔阳。
菊庵
作者：王佐
朝代：明
体裁：七言律诗

丈人老眼厌韶华，环堵惟栽晚节花。饥饱自知骚况味，藩篱还有晋烟霞。恍疑三姓王孙宅，莫是柴桑处士家。我亦暮年怀隐逸，卜邻期向海东涯。
落笔峒
作者：王佐
朝代：明
体裁：七言律诗

路入烟霞一洞深，悄无鸡犬昼沉沉。老僧尚有栖禅迹，游客时闻击磬音。石窍漏天三百丈，井泉到海几千寻。仙家景象人难道，天遣悬崖落笔吟。
葵
作者：王佐
朝代：明
体裁：七言绝句

问花已漏青皇籍，何事频开九夏红。花性向阳心独盛，耻同桃李竞春风。
藤作·其一
作者：王佐
朝代：明
体裁：七言绝句

惟我祖宗怜远土，两朝优诏特矜楚。公使踰法许具闻，气焰权奸犹敛阻。
藤作·其三
作者：王佐
朝代：明
体裁：古风

君不见女苦吉贝男苦䔲，停车榜免崔相公。前朝旧事数百载，至今青史扬清风。福星监司贤太守，民殃至是公知否。
藤作·其二
作者：王佐
朝代：明
体裁：古风

后至先皇弘治初，大禁贡献民熙和。振儋金香罢唐例，南宁银姜无宋科。民赖优游三十载，肇此厉阶谁复再。公贿私贡恐已迟，谁体圣心存海外。妻号儿哭无朝夕，催奴那知更下石。谁能临武叫天阍，守有徐方留郡迹。
藤作·其二
作者：王佐
朝代：明

后至先皇弘治初，大禁贡献民熙和。振儋金香罢唐例，南宁银姜无宋科。民赖优游三十载，肇此厉阶谁复再。公贿私贡恐已迟，谁体圣心存海外。妻号儿哭无朝夕，催奴那知更下石。谁能临武叫天阍，守有徐方留郡迹。君不见女苦吉贝男苦䔲，停车榜免崔相公。前朝旧事数百载，至今青史扬清风。福星监司贤太守，民殃至是公知否。
虎引子图
作者：王佐
朝代：明
体裁：五言律诗

嗟彼猛虎群，纵横负嵎穴。眈眈劲气喷，桓桓威武烈。一啸风水号，两眸电光掣。惟有父子心，相从复相挈。
虞美人草
作者：王佐
朝代：明
体裁：古风

秦代有佳人，嫁与重瞳客。一剑起陇亩，万夫惊咤叱。自言初嫁夫，倚此拔山力。天地有崩陷，此身得安息。夫何事多违，往事成追忆。始也斩冠军，提兵入赵壁。秦军三十万，土崩原野赤。指挥五诸侯，在手左右易。西楚霸乾坤，诸侯皆列辟。刚强本难恃，百胜竟何益。无何屡胜后，一败见中极。垓下决雄雌，楚歌惊四剧。汉已得楚乎，是何晚也识。壶关三老书，此汉基王迹。汉已得楚者，胡不早惊惕。从来学兵法，本学万人敌。一姬儿女身，可当雄剑击。姬兮神不死，年年春草碧。
蛱蝶
作者：王佐
朝代：明
体裁：七言绝句

山花一朵色幽閒，自恃幽姿懒出山。若到上阳媒蝶幸，滕王错置画图间。
西林三景 其一 晓树樵歌
作者：王佐
朝代：明
体裁：七言律诗

买臣富贵徒为尔，王质神仙亦已休。红日半竿村下路，青山几处担头讴。闲为空谷生音响，静与诗翁助唱酬。记得林间初睡起，一声凄寂万山幽。
西林三景 其三 鸣山古祠
作者：王佐
朝代：明
体裁：七言律诗

杜子夏非卜子夏，汉秋胡异鲁秋胡。君看世厌刘渊也，岂有人祠石勒乎。水色山光元自好，古名今姓偶相符。我逢胜境须题咏，不管神灵有与无。
西林三景 其二 桃源修竹
作者：王佐
朝代：明
体裁：七言律诗

桃源应莫问渔郎，到处神仙自有乡。欲食蟠桃寻洞府，且看修竹向宜黄。岁寒一节心常固，月落千寻影更长。我若过门閒适兴，主人相见亦无妨。
西林三景·晓树樵歌
作者：王佐
朝代：明

买臣富贵徒为尔，王质神仙亦已休。红日半竿村下路，青山几处担头讴。闲为空谷生音响，静与诗翁助唱酬。记得林间初睡起，一声凄寂万山幽。桃源应莫问渔郎，到处神仙自有乡。欲食蟠桃寻洞府，且看修竹向宜黄。岁寒一节心常固，月落千寻影更长。我若过门閒适兴，主人相见亦无妨。杜子夏非卜子夏，汉秋胡异鲁秋胡。君看世厌刘渊也，岂有人祠石勒乎。水色山光元自好，古名今姓偶相符。我逢胜境须题咏，不管神灵有与无。
西渚寒滩
作者：王佐
朝代：明
体裁：五言绝句

寒泉下触石，淙淙䀨昏晓。野田分上流，昨夜水声小。
观太极图
作者：王佐
朝代：明
体裁：七言绝句

一轮明月浩无边，落影千川处处圆。在地有川皆有月，月轮元自不离天。
解友兄王宗一
作者：王佐
朝代：明
体裁：七言律诗

几人回首愧朝班，此客空弹贡禹冠。江国草花三月暮，客毡风雨十年寒。闲来觅句空搔首，老去悲秋强自宽。万事看来忙不得，不如高卧且加飧。
访金汝潜
作者：王佐
朝代：明
体裁：七言律诗

步入青都深处深，日光风绪淡相寻。逢迎花下闻吴语，拂拭屏间见越吟。龙问大还偏座湿，鸟赓幽韵半窗阴。马周自有君臣契，未必常何是赏音。
读唐玄宗纪
作者：王佐
朝代：明
体裁：古风

皇天鉴晨牝，高庙降神灵。深沉收庙算，散落出天星。风云扫周馀，日月光唐经。殷鉴岂远而，胡昧前车惩。冰山寒相府，祸水满掖庭。赐第过乘舆，设榻淩御屏。胡儿眼孔大，天子无尊荣。中有言耻者，掷笔但吞声。倏忽渔阳变，一鼓如西征。河北指顾间，二十二降城。潼关半夜开，长安火不明。乘舆夜西狩，寂寞出咸京。天人满道路，风雨秋叶零。昨为金玉枝，今作逋逃丁。天子保四海，骨肉无依凭。百里马嵬坡，如在万里行。六军不肯发，右相首离形。忍割肺腑恩，宁顾星夕盟。閒关蜀道难，肠断雨淋铃。此时何复道，但恨无国祯。曲江杳何许，平原不知名。君子道落漠，小人势峥嵘。巍巍太宗业，飘荡随蓬萍。所幸一脉存，太子北收兵。新脱谗言中，其心常怔怔。灵武事可嗟，亦复有可矜。殆哉李林甫，万段不足形。一时天宝事，足戒千万龄。
读宋史
作者：王佐
朝代：明
体裁：七言律诗

南边七叶选重光，世及重昏亦可伤。宫色渐非天水碧，柘袍又看女真黄。外夷岂敢分中夏，一汴何因说二杭。堪恨三朝谋国是，是谁惟有杀忠良。
读程氏遗书偶书所见用戒子弟
作者：王佐
朝代：明
体裁：七言绝句

一醉宁知百丑彰，当时意气自洋洋。朝来酒醒回看醉，恨不人前把面藏。
读花蕊词
作者：王佐
朝代：明
体裁：七言绝句

朝拥红妆出大家，酣歌玉树后庭花。谁知擒虎兵临日，背井风寒泣丽华。
谢周序班叔理写画
作者：王佐
朝代：明
体裁：七言绝句

多君为我写江山，珍重摩挲老眼看。五十年前同笔砚，交情多在此图间。
贞庵时寓南京，表兄唐世用索吟，未审其人
作者：王佐
朝代：明
体裁：古风

君子贞不谅，宣尼有名言。事在可否间，我心若持权。理正义所在，趋如鲸赴川。堂堂大道中，由之自安然。蹇余有馀力，愈远志愈坚。匪因穷达异，不以祸福迁。君子云何学，所贵希圣贤。君家近东鲁，或此得真传。
质庵
作者：王佐
朝代：明

羲农世已远，浇风散太朴。伊谁返淳淳，举世看落落。洪都养素翁，白首在林壑。敛华就质实，古人不落莫。譬如天然玉，所贵在其璞。圭璋与珊瑚，则已厌锥凿。譬如生成木，老朽亦不恶。牺樽而青黄，其性则已斲。我读质庵卷，梦想在寥廓。坐见太素心，雕虫可无作。质庵乃小隐，栖迟厌世烦。旦旦铲华采，而欲寻根源。举世尚文辞，质庵讷不言。举世尚华饰，质庵行是敦。一质而已矣，多文奚足云。吾请为质庵，近前一致词。文质贵彬彬，昔闻之先师。不见子桑户，谓孔文无质。欲说而质之，贻笑至今日。不见孔仲尼，讥户质无文。欲说而文之，户坚如不闻。我学仲尼者，质庵无我弃。他日见质庵，当以文相济。
质庵·其一
作者：王佐
朝代：明
体裁：古风

羲农世已远，浇风散太朴。伊谁返淳淳，举世看落落。洪都养素翁，白首在林壑。敛华就质实，古人不落莫。譬如天然玉，所贵在其璞。圭璋与珊瑚，则已厌锥凿。譬如生成木，老朽亦不恶。牺樽而青黄，其性则已斲。我读质庵卷，梦想在寥廓。坐见太素心，雕虫可无作。
质庵·其二
作者：王佐
朝代：明
体裁：古风

质庵乃小隐，栖迟厌世烦。旦旦铲华采，而欲寻根源。举世尚文辞，质庵讷不言。举世尚华饰，质庵行是敦。一质而已矣，多文奚足云。吾请为质庵，近前一致词。文质贵彬彬，昔闻之先师。不见子桑户，谓孔文无质。欲说而质之，贻笑至今日。不见孔仲尼，讥户质无文。欲说而文之，户坚如不闻。我学仲尼者，质庵无我弃。他日见质庵，当以文相济。
贺唐举人平侯
作者：王佐
朝代：明

平生老战场，遇子三舍避。六一避后生，何止一头地。老将将北师，敢复言敌忾。况提魏武卒，往当恒节制。汉兵出壶关，堂堂伸大义。中兴汉威仪，又复见司隶。六一避后生，所见宁此意。老手一指挥，渊默而雷厉。一朝茂声光，隐然起西裔。四海仰大苏，神仙寄人世。天子独奇才，昭阳闻洒涕。人生遇知音，古今诚所贵。遇子苏则然，知子欧所愧。顾己愚且贱，于人何能济。嗟嗟老眊氉，久拚人共弃。胡为乎为者，晚逐英髦队。布帛班锦丛，脱粟杂鼎味。焉能有与无，适足增疵议。白发照青春，造物深相忌。欲斗小婵娟，唯子一笑置。
贺唐举人平侯
作者：王佐
朝代：明
体裁：古风

平生老战场，遇子三舍避。六一避后生，何止一头地。老将将北师，敢复言敌忾。汉兵出壶关，堂堂伸大义。四海仰大苏，神仙寄人世。人生遇知音，古今诚所贵。遇子苏则然，知子欧所愧。顾己愚且贱，于人何能济。嗟嗟老眊氉，久拚人共弃。胡为乎为者，晚逐英髦队。布帛班锦丛，脱粟杂鼎味。焉能有与无，适足增疵议。白发照青春，造物深相忌。欲斗小婵娟，唯子一笑置。
赠吕希曾
作者：王佐
朝代：明
体裁：七言律诗

十里长堤旧筑沙，桥林犹自拥高牙。九霄鸡犬神仙宅，七叶貂蝉宰相家。徐榻清风挥麈尾，谢庭春雨长兰芽。辉煌不独金符重，紫诰千函灿墨花。
赵忠简公鼎墓
作者：王佐
朝代：明
体裁：七言绝句

澶渊跸辙杳难呼，南渡乾坤两手扶。窜逐不妨青史路，塳迷琼岛未为孤。
越台怀古
作者：王佐
朝代：明
体裁：七言律诗

干戈初定息黄云，鹿死中原势已分。汉室未忘三孽庶。长沙曾罢两将军。谩劳玉玺敷忠厚，有待楼船扫翳氛。今日孤舟台下过，鹧鸪声里又黄昏。
过富春山严子陵祠
作者：王佐
朝代：明
体裁：五言绝句

交道久矣丧，何代无秦鹿。先生千载心，悠悠山水绿。
过抚州石门驿有怀故人崔文振
作者：王佐
朝代：明
体裁：七言律诗

石门重见旧风烟，生死分违过六年。来路已非江口约，西风还是抚州船。苍茫枯木寒鸦外，冷淡梅花夕照边。沽酒当垆不成醉，强哦诗句问青天。
远归
作者：王佐
朝代：明
体裁：七言绝句

行李摇摇日向斜，前山烟雨是吾家。马头一点归来喜，开到寒灯几夜花。
送人归宁夏
作者：王佐
朝代：明
体裁：五言律诗

送客黄金台，望望西陲去。壶倾燕市春，旒捲秦山暮。风月属提携，江山归杖屦。悠哉两郎翁，高歌自回互。
送吴思学还乡
作者：王佐
朝代：明
体裁：七言律诗

客舍谈心写蜀笺，官河春水放吴船。烟开草色一时路，花落莺声别后天。故里寒暄君指日，都门风雨我多年。南桥舅氏孤孙在，传与平安报母前。
送唐彦明还乡
作者：王佐
朝代：明
体裁：七言律诗

旅寓多年喜并邻，相逢况是故乡亲。月明东市常留榻，蓬转西风又问津。唱断阳关尘后雨，醉馀桑落瓮头春。季方便是侬家婿，百指应烦慰藉询。
送王宣乐先生秩满归西江
作者：王佐
朝代：明
体裁：古风

桐江八月西风急，冠盖纷纷送行客。相看俱是异乡身，满目离愁禁不得。君持教铎今十霜，缤纷桃李罗门墙。桷榱梁栋收时誉，行将此绩陈明光。明光尚远家林近，拨棹西还逐归兴。柯山云散晚峰青，苕溪水落寒潭净。到家正值黄花开，摧柑击蟹罗尊罍。霞觞满注为亲寿，华堂顿觉移蓬莱。人生百岁贵行乐，何必拘拘恋名爵。由来宦海多风波，伊孰如君独先觉。我来托交虽未深，多君意气如南金。欲知去住两相忆，明月一天千里心。
送王汝弼归宁夏
作者：王佐
朝代：明
体裁：七言绝句

灵州西望是阳关，休唱阳关惨玉颜。珍重赠君无别物，袖中惟有贺兰山。
送长沙周司训之任四川
作者：王佐
朝代：明
体裁：七言律诗

漠漠蚕丛古蜀都，长沙西北向前途。人希尼父身为铎，世际羲皇马负图。日落山城看白帝，草迷烟渚问黄姑。到官想在冬前后，慰彼诸生仰范模。
遣兴
作者：王佐
朝代：明
体裁：七言律诗

刺桐花开三月天，鹧鸪声里好闲眠。谁言老圃风烟歇，还看芳春景物妍。南亩筑塍留旱水，黎山分火种畬田。何须更作瀛州梦，老此春岩足百年。
邵武卫宫指挥馀庆堂卷
作者：王佐
朝代：明
体裁：古风

宫指挥，将门子，手持剡溪藤尺许。藤心铁画珊瑚钩，历历皆是勋庸纪。自言真龙起淮甸，乃祖从龙初豹变。耳闻周武孟津盟，身翊汉高垓下战。鼎湖龙去八千秋，攀鳞上天从翱游。拾得乌号在孙子，延赏与国今咸休。铁马他年来福建，狼烟蓦地昏沙县。幕府从容授一旗，天山霹雳定三箭。祖父勋庸奕世光，将军步武庆源长。况今年少且英武，带砺山河宁可量。
邵武杨指挥渔樵问对图
作者：王佐
朝代：明
体裁：古风

樵问渔，小舟撒网有鱼无。夜来风雨暗江湖，我独怜君生涯孤。渔者答，听我言。世间万物盈眼前，物物有主司其权。苟非我有不得专，毫釐欲取须用钱。惟我生涯大无外，所取随缘无禁戒。我网所得即我鱼，谁为江湖分限界。任公连鳌近虚怪，吕望非熊今安在。得沽酒且高歌，长弄烟波卒年岁。渔问樵，青山多少木惟乔。人皆采枚君采条，君之生涯最无聊。樵者答，为我听。世间万物眼前盈，物物有主司其衡。苟非我有不得争，毫釐欲取须价平。惟我生涯不用买，山山为我供樵采。只如天地供蚁封，蚁口岂能亏厚载。王质神仙漫云尔，买臣富贵蚊过耳。何如负薪行且歌，一曲归来暮山紫。童子评，惟道许。我有言，君记取。忆昔沙尤用军旅，武阳近郊多狗鼠。此时鸡豚不得安，况乃渔樵闲浪语。我心只愿杨将军，为此溪山作张主。使汝渔樵各安堵，清时问对山水里。渔樵欣然长啸去，山青水绿无寻处。
酬孙典籍仲衍见寄
作者：王佐
朝代：明
体裁：七言律诗

忆昨交游日罄欢，清时曾议共弹冠。春风草檄将军幕，夜月联诗羽客坛。江海只今来远信，云霄无复望飞翰。惟应剩酿陶尊酒，迟尔归来共岁寒。
醉梦轩为钱公铉赋
作者：王佐
朝代：明
体裁：古风

东吴钱高士，索赋醉梦诗。十年不是不题句，我亦醉梦无醒时。问君醉梦缘何事，君言不解其中意。但知痛饮复高眠，即此悠悠是生计。沧溟倾泻供杯盂，乾坤偃仰如蘧庐。神游溟滓钧天外，心寓鸿荒太古初。人皆掉舌谈臧否，君方默坐糟丘底。人皆明目辨妍媸，君独懵腾黑甜里。君不见汨罗江边人独醒，捐躯博得千载名。又不见王戎钻李执牙筹，昼夜营营算不休。人生适意此为乐，何须苦觅扬州鹤。竹叶杯中阅四时，芦花被底舒双脚。钱公钱公真我师，平生此意君得之。连床未遂论文约，润笔先求买酒资。我生落魄惟贪饮，百事无闻只酣寝。生死真同力士铛，荣枯付与邯郸枕。邯郸枕上意如何，笑杀当年春梦婆。贪看北海清尊满，谁愿南山白石歌。吾闻醉梦之乡一万八千里，中有仙人长不死。李白佯狂乐自如，陈抟鼻息呼难起。行行又入无何有之乡，麒麟作脯琼为浆。借得仙人笙与鹤，三清八极同翱翔。
野茶
作者：王佐
朝代：明
体裁：七言律诗

谁识炎州一种茶，天教灵产閟烟霞。建溪斗美非吾事，阳羡先尝自一家。闽客错猜龙换骨，国风休咏鼠无牙。陆生谩有茶经著，谁识炎州一种茶。
金陵归兴
作者：王佐
朝代：明
体裁：七言绝句

我欲归耕海上村，便寻归路问吴门。兔园册子今应在，期与邻翁话日曛。
金陵赠别诗送彦晦先生南归
作者：王佐
朝代：明
体裁：七言律诗

玉帛戋戋贲野蒿，天恩浩荡比雄涛。休誇樗散耽泉石，且竭葵忠答旆旄。骚席共留青玉案，山人先制绿荷袍。凤台别后空回首，五色云中日月高。
金鸡夜鸣
作者：王佐
朝代：明
体裁：七言绝句

闻道金鸡半夜鸣，九重颁诏欲宽征。年来正苦征科急，安得金鸡叫一声。
问汉亭
作者：王佐
朝代：明
体裁：七言绝句

借问河东织女星，可曾七夕有郎情。牛郎只在河西住，乌鹊为桥早晚成。
问汉亭
作者：王佐
朝代：明
体裁：七言绝句

试将我意问明河，牛女曾无七夕过。河说经星元不动，人间自是语言多。
闻鹊二首
作者：王佐
朝代：明

旅食京华久，年来音信疏。忽听双鹊语，暗卜岭南书。朝闻喜鹊噪，为报乡关喜。乡关久无书，相望六千里。
闻鹊二首·其一
作者：王佐
朝代：明
体裁：五言绝句

旅食京华久，年来音信疏。忽听双鹊语，暗卜岭南书。
闻鹊二首·其二
作者：王佐
朝代：明
体裁：五言绝句

朝闻喜鹊噪，为报乡关喜。乡关久无书，相望六千里。
陈亚参雪窝
作者：王佐
朝代：明
体裁：七言律诗

丛丛雪压紫微寒，一庵吟窝雪里安。承宇瑶华推艮岳，垂檐冰柱长阑干。袁翁节操眠偏稳，郢客遗音和独难。祇恐玉龙搬得去，散为丰瑞满人寰。
陈仪宾来鹤亭
作者：王佐
朝代：明
体裁：七言绝句

三山凝望绿云遥，羽客乘轩不用招。还有秦楼鸾凤侣，殷勤明月夜吹箫。
雷州周同府双凤朝阳卷
作者：王佐
朝代：明
体裁：古风

有鸟有鸟丹山祥，羽族三百斯其王。五色灿灿昭天章，九苞七德德莫详。太平天子运隆昌，千仞下来览辉光。曈曈旭日升扶桑，双双扬彩鸣高岗。一唱一和声锵锵，钧天乐奏上帝旁。此鸟一鸣四海康，天下望汝仪虞唐。虞唐君臣明且良，汝来应治真非常。谁家兄弟堪比方，应城二周列周行。
韩氏双烈
作者：王佐
朝代：明
体裁：古风

并蒂双芙蓉，出水清且妍。黑风撼海岳，白月凋婵娟。合浦珠沉泪，蓝田玉葬烟。至今清水哭，声似百年前。
题东坡祠
作者：王佐
朝代：明
体裁：七言律诗

先生辙迹到遐荒，象魏新年法渐详。卜世渐看杭易汴，传衣又见吕仍王。本来大块为安宅，不道眉山是故乡。人定胜天千载下，尽输琼岛一枝香。
题中秋宴别卷赠杨文英应贡之京
作者：王佐
朝代：明

三秋已半无炎暑，皎月行空净如洗。主人是夜绮筵开，如在广寒宫阙里。妙舞清歌乐未央，翻翻桂子飘清香。银蟾影落金樽酒，露华凉滴紫罗裳。翛翛轻吹摇庭竹，云母屏间瑩如玉。坐中急管间繁弦，花底绛纱笼凤烛。主人欲作朝天行，会我宾朋陈别情。以兹罄饮不辞酌，况值良宵对月明。明月满地琼瑶色，类子文光初奋迹。白璧离尘瑞影增，青萍出匣寒芒溢。酒酣为道行边程，吴山潞水蓟阳城。虎拜玉阶三策献，赢取青钱万选名。人生得志无逾此，肯学鹪鹩栖棘枳。尧舜君民当此时，要使勋名昭太史。
题九鸶图
作者：王佐
朝代：明
体裁：古风

江南五月薰风起，烂熳荷花映湖水。翩翩属玉胡为来，结队连拳艳香里。缟衣鹤鹤明秋霜，高飞远举参翱翔。御风旋绕频睇盼，欲下不下仍徜徉。回头仰顾云边影，一声叫断波纹冷。惊回叶底锦鳞潜，唤破舟中渔梦醒。或来并宿垂杨矶，困倚斜晖两翼低。水面风烟共明没，湖边景物初凄迷。或来潜倚芙蕖立，侧身欲啄游鱼食。粉翅斜翻白练飞，荷盘露走明珠滴。止兹栖啄得其时，满目红芳良自怡。不随鸥鸟沙汀宿，不逐鸳鸯芦岸飞。有时直上青云内，鸾凤为班鹓作对。有时移入紫罗衣，能与皇家著荣贵。嗟哉君子有九思，貌此雪禽期自规。披图拂拭一观览，顿觉清风生羽仪。
题何叟卷
作者：王佐
朝代：明
体裁：五言绝句

放散一万年，羲皇莫能补。忽逢何老人，彷佛见太古。
题古中静卷
作者：王佐
朝代：明
体裁：古风

古中静，好古奇。庖羲六画玩偶奇，三代钟鼎看蛟螭。往者世远看恐迷，来者步古犹依稀。珊瑚海底交琼枝，千寻铁网手里持，网出树树森撑支。熀熀映日光陆离，内藏未可丈尺齐。见之目夺心自低，有笔如椽谁敢题。
题扇画张子房圯桥进履
作者：王佐
朝代：明
体裁：古风

留侯未遇隆准公，谷城老人时相逢。欣然就执奴隶工，老人授足无腆容。留侯之量何其宏，掀揭乾坤此量充。一朝天授鱼水同，劫制秦项如发蒙。汉家三杰侯唯雄，老人之教收奇功。圯桥往事随飞鸿，我持纨扇摇清风。
题李谷清雪景
作者：王佐
朝代：明

梁园飞雪玉缤纷，坐列金貂酒半醺。借问当时谁授筒，相如词赋最淩云。
题松坞黄公传后兼挽谢翰林修撰铎
作者：王佐
朝代：明
体裁：五言律诗

松坞高人传，桃溪小篆文。事归周柱史，名入晋徵君。漓气彫淳古，新铭惬旧闻。太丘孙子辈，吾友见陈群。
题桑直阁江山胜概图
作者：王佐
朝代：明
体裁：古风

我昔趋神京，道出匡庐峰。手持绿玉杖，遍踏金芙蓉。是时秋高天气肃，最爱秋声满岩谷。万顷湖光带白蘋，九叠屏风挂飞瀑。结巢便欲栖云间，夔龙趋赴鹓鸾班。才名用世果何有，赢得归来双鬓班。至今梦想烟霞趣，拟托毫缣写情素。君家此图谁所摹，似我当时旧游处。远山缥缈如游龙，好处尽在烟岚中。晴波落日曳澄练，枯林老叶鸣秋风。屠苏高下林间起，水色山光画图里。软红无路到柴扉，空翠常时扑书几。中流放棹知何人，锦袍坐岸方乌巾。若非高洁鲁连子，应是风流贺季真。我生垂老愿未酬，鲁人讵识东家丘。图中胜概倘易致，便从此地营菟裘。
题洛社耆英图
作者：王佐
朝代：明

洛阳山水多佳致，春日迟迟景明媚。耆英乐此恣遨游，古刹名园无不至。庞眉鹤发金玉相，衣冠济济相辉光。功名事业付青史，解官林下同徜徉。翠阴深处云屏敞，閒理丝桐寄清赏。桃花乱落红雨飘，一？天风送遗响。雍容相与临楸枰，昼长消此烟霞情。手谈但适橘中乐，胜负宁为蝠燕争。或来扫石题新句，笑撚吟髭觉幽趣。或来共阅无声诗，清思满怀无着处。观泉策蹇兴何多，长松落落蟠烟萝。小桥水滑拖冰练，远峰矗矗浮青螺。人生得志贵知止，脱屣如公曾有几。争知宦海多风波，何必栖栖恋金紫。君不见香山九老人中仙，卷舒与道相周旋。又不见急流勇退称明哲，士论铮然重风节。吁嗟世事能几何，朱颜转眼双鬓皤。会当仰止前修德，乐游莫遣空蹉跎。
题渭川钓图
作者：王佐
朝代：明
体裁：古风

太公未遇时，渭水垂钓钩。千尺丝纶直下投，任公六鳌且尔休。试看西伯开宗周，明堂配帝八百秋。丕显谟训古今留，孰匪丝纶钓下求。斯人往矣光岳愁，每回看尽风飕飕。
题菊柬林司成先生
作者：王佐
朝代：明
体裁：七言绝句

紫翠丛中独隐奇，风霜饱历灿东篱。寄语柴桑老居士，好归吟赏莫教迟。
题鹦鹉
作者：王佐
朝代：明
体裁：七言绝句

为禽禽语是禽言，何必声声学语论。莫道性灵多巧舌，金笼深锁度黄昏。
飓母
作者：王佐
朝代：明

断虹饮海日光微，西北崇朝气惨悽。飓母呼风千里至，土皇伤木万山悲。掀天坐看乾坤变，剥地浑惊海岳移。最是桐乡心独苦，三间茅屋可能支。
食槟榔白
作者：王佐
朝代：明
体裁：古风

首夏一夜雨，霜花千苞开。不嫌茅舍贫，清香日日来。徐步探小园，嫩白纷蕤葳。膟膋出肠胃，琼瑶有根荄。一味紫烟外，百和惟取裁。呼童南园隈，薄采新年栽。灵芽呈雀舌，枸酱剸龙胎。何当赍灵符，浩劫昆明灰。和香一入口，春风行百骸。肺腑畜瘴腥，固结难推排。顷刻发轻汗，清飙扫云霾。豁开胸中天，寸境何恢恢。云汉转无声，星斗皆昭回。天机动一闼，天籁鸣九垓。开襟当凉风，洒洒何快哉。
食馀甘
作者：王佐
朝代：明
体裁：七言绝句

甘随苦后知何似，不独馀甘橄榄同。版筑岩间商辅相，钓鱼城下汉英雄。
饮酽并序
作者：王佐
朝代：明
体裁：五言律诗

南极洪炉火，那堪酌火精。三焦戈入室，五脏火攻城。爽口须防疾，娱心莫纵情。是中无厌者，几个得长生。
馀甘
作者：王佐
朝代：明
体裁：七言绝句

直友久来方见益，危言过后始思忠。吁嗟山果能回味，自觉迟迟味不穷。
马鞍岭
作者：王佐
朝代：明
体裁：七言绝句

房星委地去何从，留得遗鞍阁半空。䃹石不烦金宝重，杂云中有綵鞭幪。
高州官舍书怀
作者：王佐
朝代：明
体裁：七言律诗

山郭民居十数家，官僚无事早休衙。绿毫日写筹边策，白帖时催运饷槎。雨过庭添瑶草色，日来窗映佛桑花。此中诗景谁同赏，老我商羊咏圣涯。
鸟歌万岁乐
作者：王佐
朝代：明
体裁：古风

皇万岁，帝万岁，皇帝万万岁。一人有庆，万物育，天地位。朝万邦，辑五瑞。九夷奉琛，八蛮献贝。皇帝坐明堂，开天府。堂上钧天喧雅部，堂下八伎龟兹舞。振金铎，考大鼓。师子郎，五方布。两阶声容一时举，何容容兮何与与。可怜万岁祝姓武，人在房州我真主。
鸭脚粟
作者：王佐
朝代：明

五谷皆养生，不可一日缺。谁知五谷外，又有养生物。茫茫大海南，落日孤凫没。岂有万亿足，陇亩生倏忽。初如凫足撑，渐见蛙眼突。又如散细珠，钗头横曲屈。草部非所同，谷部颇公共。乃知天地心，养人非一种。三月方告饥，催租如雷动。小熟三月收，足以供迎送。八月又告饥，百谷青在陇。大熟八月登，恃此以不恐。琼民百万家，菜色半贫病。每到饥月来，此草司其命。闾阎饱饭饼，上下足酒浆。岂独济其暂，亦可赡其常。薏苡名珍珠，虚名误忠良。荑稗虽可食，苟且充饥肠。若与此方驾，二物当服厢。草部在所珍，强名之曰粟。持此问司穑，可曾在所属。
鸭脚粟
作者：王佐
朝代：明
体裁：古风

五谷皆养生，不可一日缺。谁知五谷外，又有养生物。茫茫大海南，落日孤凫没。岂有万亿足，陇亩生倏忽。又如散细珠，钗头横曲屈。草部非所同，谷部颇公共。乃知天地心，养人非一种。三月方告饥，催租如雷动。小熟三月收，足以供迎送。八月又告饥，百谷青在陇。大熟八月登，恃此以不恐。琼民百万家，菜色半贫病。每到饥月来，此草司其命。闾阎饱饭饼，上下足酒浆。岂独济其暂，亦可赡其常。薏苡名珍珠，虚名误忠良。荑稗虽可食，苟且充饥肠。若与此方驾，二物当服厢。草部在所珍，强名之曰粟。持此问司穑，可曾在所属。
鹦鹉杯
作者：王佐
朝代：明
体裁：七言绝句

海不扬波三载来，飞潜蠢动在春台。枯螺托质为鹦鹉，去作南山万寿杯。
鹦鹉杯
作者：王佐
朝代：明
体裁：五言绝句

雉入水为蜃，难穷变化神。非荣陇山质，要复化来身。
鹧鸪媒
作者：王佐
朝代：明

傍母群雏记往年，粒呼虫与自相怜。一从锢养金笼里，骨肉相看不似前。世路无端多网罗，声声何苦叫哥哥。哥哥若不争雄长，叫破春风也奈何。
鹧鸪媒·其一
作者：王佐
朝代：明
体裁：七言绝句

傍母群雏记往年，粒呼虫与自相怜。一从锢养金笼里，骨肉相看不似前。
鹧鸪媒·其二
作者：王佐
朝代：明
体裁：七言绝句

世路无端多网罗，声声何苦叫哥哥。哥哥若不争雄长，叫破春风也奈何。
麻竹笋谢友兄陈汝谐
作者：王佐
朝代：明
体裁：七言绝句

莫怪频参玉版师，眉山学士旧相知。可怜一种真禅味，四百年来识者谁。
黄龙夜宿
作者：王佐
朝代：明
体裁：七言绝句

棹歌到港鱼初上，人语过门月渐低。老景神清无梦寐，几回攲枕听潮鸡。
黄龙观海
作者：王佐
朝代：明
体裁：七言律诗

云门西北总茫然，大地无形只有天。回视江湖难说水，自从开辟不知年。幽人乐在游鱼外，渔父机忘白鸟边。偏趁主翁观玩暇，沧洲凉雨日高眠。
龙山
作者：王佐
朝代：明
体裁：七言律诗

韶江西望是龙山，猿鹤曾闻响佩环。草色映檐苍翠合，茶烟绕树白云闲。陶潜笑傲羲皇上，谢朓文章伯仲间。松下石泉清似玉，何由一掬洗尘颜。
龙眼二首
作者：王佐
朝代：明

本是骊龙颔下珠，昨因龙睡到寰区。世人只恐龙来取，讳却龙名不敢书。少昊车前照乘珠，祝融部下岂台舆。荔枝只为肌肤厚，买得人间佞口谀。
龙眼二首·其一
作者：王佐
朝代：明
体裁：七言绝句

本是骊龙颔下珠，昨因龙睡到寰区。世人只恐龙来取，讳却龙名不敢书。
龙眼二首·其二
作者：王佐
朝代：明
体裁：诗

少昊车前照乘珠，祝融部下岂台舆。荔枝只为肌肤厚，买得人间佞口谀。
？湖春水
作者：王佐
朝代：明

几宵红杏雨，此日？湖滨。水满兼天涌，凫轻逐浪奔。离离青草色，浩浩洞庭春。烟渚谁横艇，能无去越人。
幽兰篇送黄子羽应召入京
作者：王佐圣
朝代：明
体裁：乐府曲辞

芳兰生空谷，托根何孤清。耻与群卉伍，修然挺素茎。日月沐秀华，雨露滋芳英。一朝辞中阿，以之植蓬瀛。风姿益娟妙，纫佩当瑶琼。久矣王者香，不随萧艾荣。
松滋县
作者：王佑
朝代：明

最爱松滋县，清妍似故乡。碧湖浮片月，红树着新霜。见客征鱼税，思兄感雁行。峡州知不远，云际叠青苍。
次梧州
作者：王佑
朝代：明
体裁：七言律诗

苍梧平远水如苔，日出官船荡桨开。五筦江从南海去，九疑山跨道周来。乘槎蜑户缘流柱，输粟猺民出峒回。圣代分巡方遣使，咨询敢惮遍蒿莱。
荆南舟中寄华容孙景贤
作者：王佑
朝代：明
体裁：七言律诗

故人不见十年馀，闻就华容早卜居。湖上屡停千里棹，岭南不寄一行书。别来每恨知心少，老去翻令会面疏。题句荆南烦去客，早春问讯向茅庐。
三山樵者歌为湖广佥事王子正赋
作者：王佑诗
朝代：明
体裁：古风

福州城里三山好，闻尔采樵曾结庐。每叹为官出山早，何如习隐在山居。山中乔木凌霜雪，清庙明堂嗟未得。岂无松柏成栋梁，亦有椅桐中琴瑟。我修我斧持我斨，清晓出门行路长。初涉寒流度前涧，更攀危石上高岗。岗头遥望扶桑日，海底红轮涌波碧。照耀青天绝片云，奔崖翠壁光相射。黄鹂谷口鸣嘤嘤，白石峰阴同坐行。辛苦不辞长食力，幽栖已惯岂逃名。大材当为时爱惜，朽朴由来足薪积。许许宁知歌自悲，丁丁远听声何急。日斜樵伴邀同归，万壑千岩行者稀。薄霭馀霏昏竹径，斜阳返照入荆扉。当时自分贫亦足，与世相违谢荣辱。玉局时来石上看，青编夜照薪馀读。明时搜士遍丘园，束帛徵求忽到门。金马玉堂亲召见，绣衣铁钺远旬宣。山中白云随共住，甚欲还山不能去。芳草应迷行径踪，绿萝长覆栖閒处。吁嗟穷达在人生，俛仰兴怀感慨并。傅说旁求从版筑，阿衡聘起自躬耕。古来出处有如此，岂但于今应时起。报效垂休竹帛间，还归重卧云萝里。
云安夜泊同子祺诸公分韵
作者：王佑诗
朝代：明
体裁：五言排律

今夜巴山雨，萧萧江上声。短篷依岸宿，远火隔滩明。巳迎云阳驿，初辞夔峡城。中途仍拟别，去住若为情。岁月愁颜改，山川离恨并。归期虽未定，毕竟共朝京。
先祖父讳日宿青城哀感
作者：王佑诗
朝代：明
体裁：七言律诗

青城山县怀先德，万里江南未得归。手泽至今存典籍，容颜无复见庭闱。乡茔宿草荒春雨，蜀道疏林澹夕晖。两袖东风归骑远，伤心惟有泪沾衣。
夜宿台中明朝拜封岳渎诏
作者：王佑诗
朝代：明
体裁：七言律诗

宫阙深沈夜气寒，月钩初上碧云端。羽林侍卫罗千士，粉署趋朝宿百官。银钥已横金锁闼，绛纱遥度玉阑干。明朝岳渎颁封诏，四海神人总奠安。
夜泊采石怀李白酬酒邀月共酌
作者：王佑诗
朝代：明
体裁：古风

清夜宿采石，浩歌怀谪仙。海风吹明月，飞上青天悬。月光宛如昨，太白久不作。呼酒坐船头，邀月共斟酌。大江如平天，倒看明镜圆。水上皆白雪，流光入余船。当时岂真醉，捉月犹儿戏。千载笑疏狂，几人会高致。我今问嫦娥，百岁愁常多。古月至今好，今人如古何。谪仙倘遇之，便好同樽酒。明月成三人，相逢足为友。期君君不来，轻掉酒船回。但得天上月，长在掌中杯。
夜过雷港驿换舟
作者：王佑诗
朝代：明
体裁：七言绝句

月暗江天睡不知，棹夫催起换船迟。满衣凉露扶残梦，正是趋朝待漏时。
小孤山
作者：王佑诗
朝代：明
体裁：七言律诗

彭蠡东来一片山，双崖屹立水云间。乾坤开辟遗孤柱，江汉朝宗会此关。春雨鱼龙随变化，秋空猿狖怯跻攀。今来古往俱陈迹，惟有潮头到复还。
彭泽怀陶靖节
作者：王佑诗
朝代：明
体裁：七言律诗

彭泽江皋五柳色，维舟几度忆高人。孔明千载当为友，刘裕终身不得臣。酒熟归来从醉醒，诗成赠荅到形神。当时笑傲东篱下，秖许南山日夕亲。
御史孔希古送别
作者：王佑诗
朝代：明
体裁：七言律诗

十八人中同受诏，四千里外独之官。九重雨露云霄迥，六月冰霜瘴海寒。自是良材抡栝柏，由来至宝数琅玕。天南日夜瞻金阙，报主应同一寸丹。
暮过湓城
作者：王佑诗
朝代：明
体裁：七言绝句

琵琶亭下换官船，江汉秋来水接天。莫问英雄千载事，湓城芦荻锁寒烟。
望湖亭
作者：王佑诗
朝代：明
体裁：七言律诗

吴城高处望湖亭，天影低垂入杳冥。江合东西成巨浸，川分清浊会沧溟。夜寒机杼鸣蛟室，晚霁帆樯集雁汀。颇恨登临情不尽，庐山云掩半边青。
浔州司中
作者：王佑诗
朝代：明
体裁：七言律诗

青山积翠压城头，四月高堂气似秋。藤峡西连猺洞险，牂江下合郁林流。茅茨绕郭炊烟起，榕叶盈庭宿雨收。頫首历阶双拜跪，安南贡使入中州。
湖口驿寄家书感怀
作者：王佑诗
朝代：明
体裁：七言律诗

湖口垂杨古驿开，西风重系采舟回。月浮彭蠡玻瓈碧，云拥庐山锦绣堆。见雁谩题千里字，买鱼聊醉九江杯。故园三径存松菊，得似渊明归去来。
湘阴刘皋独醒亭
作者：王佑诗
朝代：明
体裁：七言律诗

乘舟四月过湘阴，湘水沈沈湘树深。百里元非仇览志，独醒因续屈原吟。清风洒落猗兰浦，细雨萧疏斑竹林。数载相逢重会面，洞庭无底是离心。
登凤台
作者：王佑诗
朝代：明
体裁：七言律诗

钟山秀叠御屏风，金阙端居紫翠中。千里帝畿王地阔，万年天堑大江雄。员方圭璧亲承祀，华夏车书总会同。却笑嬴秦为计拙，东南王气本无穷。
白帝故城为伪夏屯营之所我朝侯总兵驻大旗山遣谍出瞿岚渡据其上流射杀伪平章邹遂下瞿关今其营垒分兵守之即事
作者：王佑诗
朝代：明
体裁：七言律诗

上将西征百万艘，大旗山下驻旌旄。巴渝未下声先振，瞿峡相持势两高。间道便如持帜入，缘崖不用裹毡劳。天兵四海俱臣妾，恃险无知笑尔曹。
自城陵遣阮庚上桂林候侄伯贞挈家过峡州却图入蜀追赋二首·其一
作者：王佑诗
朝代：明
体裁：五言律诗

遣尔迎妻子，残冬到峡州。潇湘俱便道，滟滪正安流。书挈毋遗坠，舟行莫滞留。莺花春二月，相见锦城楼。
自城陵遣阮庚上桂林候侄伯贞挈家过峡州却图入蜀追赋二首·其二
作者：王佑诗
朝代：明
体裁：五言律诗

念尔何时见，相离七月馀。如何千里道，不寄一行书。老恐妻孥隔，贫嗟骨肉疏。锦城宜早到，词赋访相如。
舜庙
作者：王佑诗
朝代：明
体裁：七言律诗

南海苍梧万里遥，重华遗迹在山椒。地灵尚忆迎龙鼓，天籁如闻奏凤韶。大禹玄圭功已告，二妃斑竹恨难销。小臣再拜瞻龙衮，但觉薰风满袖飘。
荻港值雨
作者：王佑诗
朝代：明
体裁：七言绝句

白浪如山雪作堆，淮云将雨渡江来。画船撑入芦花港，掩却篷窗半面开。
谒狄青庙
作者：王佑诗
朝代：明
体裁：七言律诗

夜入昆崙破敌关，长驱驻节望仙山。兵威已振遐荒肃，寇首宁容大理还。春雨蘋蘩遗庙在，夕阳林木战营閒。将军千古平蛮绩，马援真成伯仲间。
谢刘子高惠冰
作者：王佑诗
朝代：明
体裁：七言律诗

御井开冰赐近官，故人驰赠出朝端。天霜积块承金碗，雨露融英荐玉盘。受赐知君恩最重，分尝令我病先安。忆曾乌府居长夏，近侍擎来满座寒。
赠别裴伯升
作者：王佑诗
朝代：明
体裁：七言律诗

清江科第旧名家，千里初乘出使槎。离别可怜芳草色，淹留又过刺桐花。香炉烟底晨趋佩，画角声中暮散衙。归到柏司还问信，相思云树海天涯。
赠四明任思贤侍亲还乡
作者：王佑诗
朝代：明
体裁：七言律诗

圣朝孝理待贤材，羡尔辞官得放回。千里白云亲舍在，一帆飞雨客船开。板舆侍奉追潘岳，綵服承欢作老莱。想得慈颜长寿考，萱花堂上即天台。
过临皋驿赋简胡子祺
作者：王佑诗
朝代：明
体裁：七言律诗

晚凉官驿过临皋，访古遥瞻赤壁高。粉堞浮云生暝色，长江明月照秋毫。洞箫吹落王乔舄，宫锦裁成太白袍。便好与君沽美酒，中流击楫酬英豪。
过安庆吊余廷心
作者：王佑诗
朝代：明
体裁：七言律诗

左辖当年镇皖城，江淮千里日交兵。四方共倚雄藩在，一木孤撑大厦倾。高节分明成蹈海，奇才磊落见行营。至今书疏留遗恨，丞相旌旗不远征。
题萧彦翀云构
作者：王佑诗
朝代：明
体裁：古风

青霄万馀仞，白云千百重。不在太行九折坂，不在匡庐五老峰。海东高人萧彦翀，紫髯如戟颜如童。卜居不肯向岩谷，乃欲结构云之中。云下来兮栖素櫩，秀色可揽光纤纤。晓晴润气拂蕙帐，暮冷清阴飞竹帘。凤台之素娥，为吹紫箫曲。曲罢青天高，澄澄如碧玉。露洗三更寒，烟飞一庭绿。君家世蹑青云梯，方厓铁面秋霜飞。绣衣春当霄汉立，劲翮凛凛凌虹霓。子亦胸襟隘寰宇，曾泛灵槎访牛渚。好登云路早从龙，大济苍生作霖雨。
题萧雅言武山读书处
作者：王佑诗
朝代：明
体裁：古风

武夷山容春更清，员如仙髻方如屏。中峰遥对章江水，松顶平临大角星。忆我山中寻武姥，手招陶皮二仙侣。泉阴芝草春自香，洞口琪花夜初吐。武姥瑶坛凌紫霞，骨青髓绿颜如花。谓言富贵等尘土，授尔长生九转砂。龙吟虎啸綵鸾唱，夜半乌飞曲江上。山中留得炼丹泉，疑是银河泻千丈。我祖前朝胄监还，爱兰诸老同栖山。武山福地金字额，至今照耀云林间。闻君读书隐岩石，笑我被徵去乡邑。手种岩前几个松，应有清阴坐沾席。君今解组赋归休，我复乘槎事远游。想得云峰峰下石，待君高枕听泉流。凉风吹月从西度，玉盘挂在长松树。遥知梦觉石岩秋，应忆朝回辟雍署。武姥云端如可逢，江南为寄玉芙蓉。倘得丹成天上去，相从八极跨双龙。
同游香山寺
作者：王体复
朝代：明
体裁：五言律诗

缥缈登危巘，清秋爽气分。禅堂初映月，贝叶自翻云。地控三秦秀，峰连北斗文。尘缘劳簿领，聊此问仙群。
别黄鹤楼
作者：王俨
朝代：明
体裁：七言律诗

五载悠悠滞鄂州，宾朋暇日几登楼。三分割据今谁在，江汉朝宗万古流。尊酒移时成往事，乾坤到处泛虚舟。题诗遣兴聊为别，莫作羊公片石留。
秋日过友人村居
作者：王俸
朝代：明
体裁：七言律诗

林中把臂日频斜，浊酒枯鱼意自嘉。易受霜侵惟绿鬓，强随人意是黄花。门题凡鸟嵇康宅，座有高僧许掾家。愧我坐酣无好句，多君赋擅赤城霞。
上陵
作者：王健
朝代：明
体裁：五言律诗

玉帛来天府，衣冠去国门。万年周典礼，七叶汉陵园。月拥元宫迥，星依紫极尊。翠华如在上，瞻切五云屯。
别建安尹陈石阳
作者：王健
朝代：明
体裁：五言律诗

王粲忽不乐，陈琳将远行。三秋离别思，十载结交情。日下飞凫影，云中去雁声。有怀他夜月，梦绕建安城。
忏阁阻雨
作者：王健
朝代：明
体裁：七言绝句

危崖侧转路千重，忏阁登临坐午钟。可是潭龙来听法，半山香雨忽濛濛。
赠江皋陈子
作者：王健
朝代：明
体裁：古风

日月互代谢，火旻忽西驰。荃兰秘幽谷，芬馨谁复知。矫矫江皋彦，文采未彰施。凤凰栖庭梧，鹏鸟运天池。机哉不可度，神物固有时。君其抱明志，终始以自持。
题湖南处士卷
作者：王健
朝代：明
体裁：七言绝句

湖南结屋水云间，十里平湖抱岸还。日落沙明开玉镜，芙蓉倒浸郭公山。
寄吴郎
作者：王儒卿
朝代：明

旧事巫山一梦中，佳期回首竟成空。郎心亦是浮萍草，莫怪杨花易逐风。
月夜泛舟
作者：王元俸
朝代：明
体裁：七言律诗

满舡明月浸虚空，荡漾清光一望同。半世行藏浑是梦，十年尘事只如风。参差草色迷蓑艇，狼藉蘋花上钓筒。添得五湖多少恨，夕阳江上正飞鸿。
月夜泛舟
作者：王元俸
朝代：明
体裁：诗

满船明月浸虚空，荡漾清光一望同。半世行藏浑是梦，十年尘事只如风。参差草色迷蓑艇，狼藉蘋花上钓筒。添得五湖多少恨，夕阳江上正飞鸿。
游洞岩
作者：王元俸
朝代：明

年光自感忆蹉跎，不着方袍爱绿萝。万壑烟霞秋后到，半天鸾鹤梦时过。竹间驻马题诗去，石上横琴得醉多。流荡此心难共说，因牵俗累欲如何。
秋怀
作者：王元俸
朝代：明

百年身世似飘蓬，门掩黄花一径通。雨过悬崖霜叶坠，雁归沙渚夕阳空。閒知有味心难肯，老去悲秋赋转工。无限故人头已白，怀思应在月明中。最团圆处是中秋，好月那堪独上楼。尘世总经沧海变，烟波仍驻古今愁。芙蓉欲绽溪边脸，鬓发还应雪满头。笑倚阑干吹铁笛，夕阳惟见水空流。庭锁荒芜独夜吟，茂陵扶病卧西林。素书千载留孤影，碧落片云生远心。水落平沙低度雁，月当高竹见栖禽。寒衣处处催刀尺，又听西风一片砧。日下繁香不自持，红泉翠壁薜萝垂。鹤和云影巢高树，蝉曳残声过别枝。万古风尘供醉咏，一轩秋雨对僧棋。分明更想残宵梦，暗指遥山学画眉。十里蒹葭雨尽收，坐深河汉傍人流。萤低夜色栖瑶草，柳送乡心入酒瓯。山石断云迷旧路，石门斜日到林邱。芙蓉帐冷孤舟暮，怅望空怜季子裘。年来踪迹近何如，依旧风尘一客裾。江塔眺山青入佛，池荷覆水暖依鱼。逢人耻作千金赋，杰阁空藏二酉书。世事浮云何足问，起挑残烛独踌躇。道似危途动即穷，寂寥谁与此身同。三秋落木清霜下，万点流萤秋草中。绛叶从朝飞着夜，苍苔因雨却成红。往来欲学张奇翰，南渚未明寻钓翁。每到高斋强展眉，閒身事少只题诗。石床扫叶安茶冷，渔浦惊风下钓迟。客路远依红树宿，深山长与白云期。潸然回顾难消遣，花落月明空所思。江亭野色静年芳，节序催人昨夜霜。秋馆残池荷叶歇，柴门临水稻花香。半溪细雨敲寒竹，万里沙鸥弄夕阳。取次花丛懒回顾，海天愁思正茫茫。重叠愁肠只自知，多情兼与病相宜。寒泉泻意琴三尺，花影横窗月一枝。为客正当传雁日，前程况是听猿时。山行水宿水知远，空向沧江梦所思。丘壑偏宜隐者居，萧疏短发映清渠。从来裘马饶攀桂，不道山林笑学竽。花覆残棋人散后，酒醒孤枕雁来初。茫茫归路在何处，空有西风锁敝庐。数亩池塘近杜陵，西岩一室映疏藤。水声入夜静堪听，山色逢秋始可登。松下恋巢寒雨鹤，溪边扫叶夕阳僧。尘冠却挂知閒事，移住中峰再上层。山城静土隔尘寰，高敝吟轩近钓湾。水露沙头无客泛，春来江上几人还。烟波惨淡戎衣满，花鸟微沾岁月閒。衰飒不堪频对镜，鬓毛殊改旧时斑。年少风流去不回，红颜白发递相催。误攻文学身空老，潦倒乾坤酒数杯。何处马嘶残麦长，一声蝉送蚤秋来。牵情景物堪惆怅，独抱瑶琴扫石台。不知何处写离忧，剑气徒劳望斗牛。山色遥连云树晚，溪声凉傍客衣秋。情多莫举伤春目，句妙相容隔岁酬。故国别来桑柘尽，前程惟有一登楼。两见芙蓉映水开，孤城游客独徘徊。壮心暗逐高歌尽，吟苦频惊白发催。门掩残阳鸣鸟雀，寺临秋水见楼台。微茫淡月钟声下，潦倒新停浊酒杯。竹冈藤树小跻攀，未报深恩鬓已斑。凿壁犹怜前日事，望云空见暂时閒。烟霞正值萧条候，亲友相逢梦寐间。多病独愁常阒寂，半帘初日未开关。秋山铙吹拥登台，摇落谁怜作赋才。柳巷任疏容马入，残花怅望向人开。别来朋旧长相忆，客里风霜暗自催。酒罢消愁消不得，隔篱呼取尽馀杯。眼前今古泪交颐，天远楼高宋玉悲。满院落花从覆地，旧山残烧几侵篱。风飘玉笛凄初断，云破霜鸿欲度迟。纵有芳尊心不醉，更应无处展愁眉。生涯心事已蹉跎，敢向明时叩角歌。游客寂寥缄远恨，故园零落泣沧波。晴云古木月初上，残角山城晚更多。旧里若为归去好，破斋残径闭烟萝。
秋怀·其一
作者：王元俸
朝代：明

百年身世似飘蓬，门掩黄花一径通。雨过悬崖霜叶坠，雁归沙渚夕阳空。閒知有味心难肯，老去悲秋赋转工。无限故人头已白，怀思应在月明中。
秋怀·其七
作者：王元俸
朝代：明

道似危途动即穷，寂寥谁与此身同。三秋落木清霜下，万点流萤秋草中。绛叶从朝飞着夜，苍苔因雨却成红。往来欲学张奇翰，南渚未明寻钓翁。
秋怀·其三
作者：王元俸
朝代：明

庭锁荒芜独夜吟，茂陵扶病卧西林。素书千载留孤影，碧落片云生远心。水落平沙低度雁，月当高竹见栖禽。寒衣处处催刀尺，又听西风一片砧。
秋怀·其九
作者：王元俸
朝代：明

江亭野色静年芳，节序催人昨夜霜。秋馆残池荷叶歇，柴门临水稻花香。半溪细雨敲寒竹，万里沙鸥弄夕阳。取次花丛懒回顾，海天愁思正茫茫。
秋怀·其二
作者：王元俸
朝代：明

最团圆处是中秋，好月那堪独上楼。尘世总经沧海变，烟波仍驻古今愁。芙蓉欲绽溪边脸，鬓发还应雪满头。笑倚阑干吹铁笛，夕阳惟见水空流。
秋怀·其二十
作者：王元俸
朝代：明

生涯心事已蹉跎，敢向明时叩角歌。游客寂寥缄远恨，故园零落泣沧波。晴云古木月初上，残角山城晚更多。旧里若为归去好，破斋残径闭烟萝。
秋怀·其五
作者：王元俸
朝代：明

十里蒹葭雨尽收，坐深河汉傍人流。萤低夜色栖瑶草，柳送乡心入酒瓯。山石断云迷旧路，石门斜日到林邱。芙蓉帐冷孤舟暮，怅望空怜季子裘。
秋怀·其八
作者：王元俸
朝代：明

每到高斋强展眉，閒身事少只题诗。石床扫叶安茶冷，渔浦惊风下钓迟。客路远依红树宿，深山长与白云期。潸然回顾难消遣，花落月明空所思。
秋怀·其六
作者：王元俸
朝代：明

年来踪迹近何如，依旧风尘一客裾。江塔眺山青入佛，池荷覆水暖依鱼。逢人耻作千金赋，杰阁空藏二酉书。世事浮云何足问，起挑残烛独踌躇。
秋怀·其十
作者：王元俸
朝代：明

重叠愁肠只自知，多情兼与病相宜。寒泉泻意琴三尺，花影横窗月一枝。为客正当传雁日，前程况是听猿时。山行水宿水知远，空向沧江梦所思。
秋怀·其十一
作者：王元俸
朝代：明

丘壑偏宜隐者居，萧疏短发映清渠。从来裘马饶攀桂，不道山林笑学竽。花覆残棋人散后，酒醒孤枕雁来初。茫茫归路在何处，空有西风锁敝庐。
秋怀·其十七
作者：王元俸
朝代：明

竹冈藤树小跻攀，未报深恩鬓已斑。凿壁犹怜前日事，望云空见暂时閒。烟霞正值萧条候，亲友相逢梦寐间。多病独愁常阒寂，半帘初日未开关。
秋怀·其十三
作者：王元俸
朝代：明

山城静土隔尘寰，高敝吟轩近钓湾。水露沙头无客泛，春来江上几人还。烟波惨淡戎衣满，花鸟微沾岁月閒。衰飒不堪频对镜，鬓毛殊改旧时斑。
秋怀·其十九
作者：王元俸
朝代：明

眼前今古泪交颐，天远楼高宋玉悲。满院落花从覆地，旧山残烧几侵篱。风飘玉笛凄初断，云破霜鸿欲度迟。纵有芳尊心不醉，更应无处展愁眉。
秋怀·其十二
作者：王元俸
朝代：明

数亩池塘近杜陵，西岩一室映疏藤。水声入夜静堪听，山色逢秋始可登。松下恋巢寒雨鹤，溪边扫叶夕阳僧。尘冠却挂知閒事，移住中峰再上层。
秋怀·其十五
作者：王元俸
朝代：明

不知何处写离忧，剑气徒劳望斗牛。山色遥连云树晚，溪声凉傍客衣秋。情多莫举伤春目，句妙相容隔岁酬。故国别来桑柘尽，前程惟有一登楼。
秋怀·其十八
作者：王元俸
朝代：明

秋山铙吹拥登台，摇落谁怜作赋才。柳巷任疏容马入，残花怅望向人开。别来朋旧长相忆，客里风霜暗自催。酒罢消愁消不得，隔篱呼取尽馀杯。
秋怀·其十六
作者：王元俸
朝代：明

两见芙蓉映水开，孤城游客独徘徊。壮心暗逐高歌尽，吟苦频惊白发催。门掩残阳鸣鸟雀，寺临秋水见楼台。微茫淡月钟声下，潦倒新停浊酒杯。
秋怀·其十四
作者：王元俸
朝代：明

年少风流去不回，红颜白发递相催。误攻文学身空老，潦倒乾坤酒数杯。何处马嘶残麦长，一声蝉送蚤秋来。牵情景物堪惆怅，独抱瑶琴扫石台。
秋怀·其四
作者：王元俸
朝代：明

日下繁香不自持，红泉翠壁薜萝垂。鹤和云影巢高树，蝉曳残声过别枝。万古风尘供醉咏，一轩秋雨对僧棋。分明更想残宵梦，暗指遥山学画眉。
湖心亭
作者：王元凤
朝代：明
体裁：七言律诗

湖波潋滟漾晴晖，舣䑲中流挹翠微。荷芰香浓薰客座，鸥凫浪暖狎渔矶。筵前采色分曹卜，花下瑶觞隔席飞。四顾山光如镜里，陶然既醉且忘归。
愚溪歌
作者：王元弼
朝代：明
体裁：古风

结□好名山，我今在南楚。今年两过愚溪路，握管欲作愚溪赋。树杪重泉鸟乱飞，春花半落潇湘渡。潇湘渡口鹧鸪啼，愚溪尽带东风雨。
琼州茉莉轩
作者：王克义
朝代：明

游客凭栏趣最宜，构轩兀坐看花枝。含英沁露微醺际，吐卉当风送馥诗。蓓蕾似于邪党妒，清香偏与正人期。繁华眼界空千里，茂叔渊明怎得知。
蓬莱春晓歌
作者：王克义
朝代：明

碧云初散扶桑树，六龙已驾羲和驭。海上神山晓色分，琪花瑶草湿香雾。双双彩凤栖梧桐，嗈嗈相应朝阳东。四海苍生尽苏息，万国如在春风中。忆得当年来上国，棘围鏖战文场屋。琼林宴罢醉扶归，不让当时步瀛客。厥来出宰十八年，于今捧诏还朝天。上林春色正明媚，百花灿烂争芳妍。自喜生逢尧舜世，愧乏涓埃酬圣帝。吟咏非才丹泪垂，强作狂歌歌舜治。
吴门怀古
作者：王克复
朝代：明
体裁：五言律诗

昔日馆娃处，繁华空故丘。枫桥霜落夜，茂苑月明秋。响屟青苔没，香泾锦缆收。伤心歌舞地，一任糜鹿游。
对菊
作者：王养正
朝代：明
体裁：五言绝句

仙人授锦囊，中有百年草。本是驻颜丹，人间不知宝。
都台纪事四首
作者：王养端
朝代：明

九五黄宫八百姬，臣工拜舞贺昌期。春回灵囿时颁历，香蔼瑶坛夜受釐。河渭吐吞秦日月，岱华扫荡汉旌旗。清平乐事何由识，柳暗花明出锁迟。二月皇州春事稀，玉堤琼榭尽芳菲。农官夜候馣寔降，苑监朝供苜蓿肥。宝盖拂云双凤集，衮衣浮日六龙飞。山人无路将芹曝，拟傍台阶颂紫微。彩雾氤氲覆禁城，西山旭日始分明。大官入捧丝纶旨，女史来收馆阁评。白凤青霞开宝宇，金盘玉碗散朱樱。南郊昨介清和节，遍赐莲花报化生。翰墨初呈金马门，群贤此日荷宸恩。细封紫蜡传仙仗，高矗红云俨帝垣。麟阁晓浮花气暝，虎帏春动日华暄。台官忽奏文昌见，天子亲临策士轩。
都台纪事四首·其一
作者：王养端
朝代：明

九五黄宫八百姬，臣工拜舞贺昌期。春回灵囿时颁历，香蔼瑶坛夜受釐。河渭吐吞秦日月，岱华扫荡汉旌旗。清平乐事何由识，柳暗花明出锁迟。
都台纪事四首·其三
作者：王养端
朝代：明

彩雾氤氲覆禁城，西山旭日始分明。大官入捧丝纶旨，女史来收馆阁评。白凤青霞开宝宇，金盘玉碗散朱樱。南郊昨介清和节，遍赐莲花报化生。
都台纪事四首·其二
作者：王养端
朝代：明

二月皇州春事稀，玉堤琼榭尽芳菲。农官夜候馣寔降，苑监朝供苜蓿肥。宝盖拂云双凤集，衮衣浮日六龙飞。山人无路将芹曝，拟傍台阶颂紫微。
都台纪事四首·其四
作者：王养端
朝代：明

翰墨初呈金马门，群贤此日荷宸恩。细封紫蜡传仙仗，高矗红云俨帝垣。麟阁晓浮花气暝，虎帏春动日华暄。台官忽奏文昌见，天子亲临策士轩。
临江仙·秋兴
作者：王凤娴
朝代：明

珠帘不卷银蟾透，夜凉独自凭阑。瑶琴欲整指生寒。鹤归松露冷，人静井梧残。天际一声新度雁，翱翔似觅回滩。浮生几见几多欢。三秋今已半，枫叶醉林丹。
临江仙·秋兴
作者：王凤娴
朝代：明
体裁：词

珠帘不捲银蟾透，夜凉独自凭阑。瑶琴欲整指生寒。鹤归松露冷，人静井梧残。天际一声新度雁，翱翔似觅回滩。浮生几见几多欢。三秋今已半，枫叶醉林丹。
减字木兰花·纳凉
作者：王凤娴
朝代：明

风来池畔。玉肌瘦骨忻无汗。枕簟凉生。露冷荷香夜色清。月临残卷。三更漏尽浑忘倦。寂静闲庭，柳外流萤坠乱星。
寄妹
作者：王凤娴
朝代：明
体裁：七言律诗

金风初度井梧枝，正是怀人病起迟。两地离愁悬一镜，九秋新恨上双眉。久虚咏雪联芳句，每忆挑灯共课时。塞雁已归书未达，江城寒月照相思。
引庆和
作者：王凤娴
朝代：明

禾黍已濛香径土，苏台还恨锁苍厓。云归叠叠堆鸦鬓，花落纷纷掷燕钗。此日锦笙惟岛弄，当年雄剑自尘埋。荒原古柏西风里，漫对吴山独怆怀。
忆秦娥
作者：王凤娴
朝代：明

长歌咽。芳魂不返徒悲切。徒悲切。寒烟苍树，为将愁结。乌栖哑哑人声绝。伤心一片中天月。中天月。可怜犹照，旧妆空阙。
忆秦娥·月夜忆亡女引庆
作者：王凤娴
朝代：明

牵裙别。欲行还止心摧折。心摧折。罗衫袖渍，衷肠泪血。倚门目断鱼书绝。惊闻已逐波流月。波流月。空悲老我，双鬟垂雪。
念奴娇·寄长女引元
作者：王凤娴
朝代：明

花娇柳媚，问东君正是，芳菲时节。帐暖流苏鸡报晓，睡起悄寒犹怯。乌鸟情牵，青鸾信杳，追忆当年别。临歧泪滴，衷肠哽咽难说。望断行云柴门，倚遍凄凉，空对闲风月。屈指归期无限恨，添得愁怀叠叠。镜影非前，人情异昔，怎禁心摧折。欲诉凭谁，尽在数茎白发。
悲感二女遗物 其三 剩粉
作者：王凤娴
朝代：明

晓妆曾整傅铅华，玉匣新开斗雪花。今日可怜俱委落，馀香犹自锁窗纱。
悲感二女遗物 其二 闲针
作者：王凤娴
朝代：明

少年工制独称奇，绝似灵芸夜绣时。笑语楼前争乞巧，伤心无复见穿丝。
悲感二女遗物 其四 废线
作者：王凤娴
朝代：明

柳絮风沉恨渺茫，断肠丝缕在空箱。孤帏老我愁如织，谁记初阳报日长。
悲感二女遗物·空闺
作者：王凤娴
朝代：明

壁网蛛丝镜网尘，花钿委地不知春。伤心怕见呢喃燕，犹在雕梁觅主人。少年工制独称奇，绝似灵芸夜绣时。笑语楼前争乞巧，伤心无复见穿丝。晓妆曾整傅铅华，玉匣新开斗雪花。今日可怜俱委落，馀香犹自锁窗纱。柳絮风沉恨渺茫，断肠丝缕在空箱。孤帏老我愁如织，谁记初阳报日长。
悲感二女遗物（四首）
作者：王凤娴
朝代：明
体裁：七言绝句

壁网蛛丝镜网尘，花钿委地不知春。伤心怕见呢喃燕，犹在雕梁觅主人。
戍申上元写怀
作者：王凤娴
朝代：明
体裁：七言绝句

欲向空门净六尘，松龛蒲簟度芳春。病容消瘦慵梳洗，一任东风冷笑人。
春光好·立春
作者：王凤娴
朝代：明

香径软，万山明。试罗轻。碧草萌芽遍远汀。殢游情。好鸟调歌弄舌，鸣鸠唤雨呼晴。十二珠楼帘尽捲，按新声。
浣溪沙·再同乔夫人郊行
作者：王凤娴
朝代：明

曲径新篁野草香，随风闪闪蝶衣忙。柳绵飞堕点衣裳。人在镜中怜影瘦，燕翻波面舞春长。小桥古渡半斜阳。
燕子楼
作者：王凤娴
朝代：明
体裁：七言绝句

燕子楼头燕子回，何年鹤去见归来。相思怨结东风泪，洒向残花已剩灰。
赋得白里白
作者：王凤娴
朝代：明
体裁：五言绝句

鹤步瑶阶净，萤飞星汉斜。玉人褰素幕，和月折梨花。
长相思·寄孟端夫子
作者：王凤娴
朝代：明

桃花飘。杏花飘。争奈王孙去路遥。谁将眉黛描。莺语娇。燕语娇。昼永闲庭锁寂寥。此时魂暗消。
馆娃宫次韵
作者：王凤娴
朝代：明
体裁：七言律诗

繁华事散惟荒土，麋鹿踪消只藓厓。皓月尚疑悬玉镜，露桃犹似妒金钗。蛾眉一瞬歌尘散，鱼腹千年侠骨埋。今日姑苏重回首，岭云江水不胜怀。
馆娃宫次韵命二女同作
作者：王凤娴
朝代：明
体裁：七言律诗

香径有基惟鸟迹，屟廊无主剩苔厓。花钱旋舞留金靥，蜗宇纵横见玉钗。颓榭草深归燕绕，故宫月冷野狐埋。西风禾黍斜阳道，过此行人合怆怀。
滨州联
作者：王凤泉
朝代：明
体裁：联

天下雄图惟海岱；古来循吏有龚黄。
次梁学泉吏部徐州舟中夜酌之作
作者：王凤灵
朝代：明
体裁：五言律诗

石仄江逾劲，峰回日易斜。归鸿迷极浦，飞鹭落平沙。越客同杯酒，春光正柳花。相看仍意气，行路莫深嗟。
送林迁于得告还山
作者：王凤灵
朝代：明
体裁：七言律诗

祖席初分酒半酡，相看无奈故人何。生憎柳色临岐路，况听春声入棹歌。旧国云山何处是，他年风雨忆君多。祇缘簪组能相绊，未得相从访薜萝。
赠幕史粹公罢政归钓鳌台
作者：王凤翀
朝代：明

宦途清望许谁先，幕府功成遽息肩。老去丹心悬蓟北，归来幽事付溪边。烟光水色明春酒，浴鹭飞凫绕钓船。人事浮云总身外，一篷疏雨且高眠。
万竹歌
作者：王凤翎
朝代：明

昔贤所居雅爱竹，一竿两竿浑不俗。今见高人爱更多，百竿千竿犹未足。等閒种得万成林，一望幽森相映绿。满前君子皆虚心，出门岂谓交游独。松梅添此友成三，凤凰依之鸣各六。渭川曾埒万户侯，山阳不换千钟粟。寻芳尤记竹边来，过门不辨为谁屋。绿阴相与久盘桓，疑是淇园与共谷。清风时动声琅琅，恍然万籁宣亭毒。须臾瘦影横江干，此君形象都归目。平安从此报无穷，簇簇龙孙争吐玉。
夏日观莲忆濂溪雅趣
作者：王凤翎
朝代：明

何年白社种青莲，君子堂开俨昔贤。逃暑共寻泉石约，采芳重结水云缘。郫筒香注流霞满，仙掌珠擎湛露圆。三径不知身已隐，尚从濂洛问真诠。习家池馆足留连，十丈重开玉井莲。清影半摇朱幕外，暗香微动绿漪前。披襟北海浑无暑，对酒南薰恰有缘。自别周郎谁是主，劳心空寄爱莲篇。
夏日观莲忆濂溪雅趣·其一
作者：王凤翎
朝代：明

何年白社种青莲，君子堂开俨昔贤。逃暑共寻泉石约，采芳重结水云缘。郫筒香注流霞满，仙掌珠擎湛露圆。三径不知身已隐，尚从濂洛问真诠。
夏日观莲忆濂溪雅趣·其二
作者：王凤翎
朝代：明

习家池馆足留连，十丈重开玉井莲。清影半摇朱幕外，暗香微动绿漪前。披襟北海浑无暑，对酒南薰恰有缘。自别周郎谁是主，劳心空寄爱莲篇。
潞河闻长笛
作者：王凤翎
朝代：明

帝里莺花隔翠微，短蓬长笛晚依依。天清洞府龙争吼，风细秦楼凤欲飞。江渚凄声生客况，关山晴色照人衣。可堪吹却梅花落，肠断天涯春又归。
赠幕史粹公罢政归钓鳌台
作者：王凤翎
朝代：明

懒从鹓序点朝班，万里金华一日还。白马青袍何意绪，江云川月足怡颜。鹰扬不入公车梦，鸥狎长随钓艇闲。笑我六鳌犹未试，相从溪上且观澜。
送岑省轩还东莞
作者：王凤翎
朝代：明

握手初逢燕市中，笑随群侠竞相雄。倾尊夜醉卢沟月，说剑寒生易水风。倦足九衢怜跃马，归心万里羡冥鸿。湘兰沅芷如堪赠，好寄新栽碧水东。
送李聚吾父母转北司徒郎
作者：王凤翎
朝代：明

才瞻棨戟下炎荒，又促公车入帝乡。画省含香新宠渥，金亭飞舄旧循良。延津剑拂秋霜肃，南海珠悬夜月光。东事正当戎马急，边储谁念转输忙。
题舒中赐大尹种德传芳图
作者：王凤翔
朝代：明

盛德人间不可名，笔端何以肖仪形。喜从玉树瞻东邑，始信灵根自建宁。桂子庭前时吐瑞，兰芽阶下日添荣。自怜先世深培植，得似名公大有声。
梅花
作者：王凤雏
朝代：明

由来王氏人多癖，我爱梅花癖最深。新构小楼偏有韵，移来几树欲成阴。村人近解呼梅里，胜客相将拟竹林。莫讶莺啼犹未起，纵然蝶化也相寻。
蝶恋花
作者：王化龙
朝代：明

小院幽窗风弄晓，柳织烟笼，开罢棠梨了。枝上流莺啼更早，惜花人共春花老。金鸭香深檐外袅，绣到鸳鸯，转惹侬情恼。镜掩孤鸾羞独照，眉山一点愁多少。
读曲歌
作者：王升
朝代：明
体裁：乐府曲辞

朝忆复暮忆，展转无消息。芙蓉颠倒生，莲子中心侧。
书室联
作者：王华
朝代：明
体裁：联

看儿曹整顿乾坤；任老子婆娑风月。
病卧闻砧
作者：王厈
朝代：明
体裁：五言律诗

白露蒹葭老，西风梨枣肥。可怜人病卧，翻羡鸟高飞。药灶萦秋草，藜床带落晖。那堪砧杵急，尽力�寒衣。
谒李忠简公祠
作者：王原校
朝代：明

向阳堂上俨光仪，多感龙头缔会奇。道派至清清献授，心源虚白白沙知。缒城伟绩千年重，食邑殊恩异代思。故里云仍能世讲，至今淑艾有馀私。
丁卯元日有感却寄范伯桢
作者：王叔承
朝代：明

仙班无乃侍臣哀，龙去攀髯竟莫回。谁复草书封泰岳，可堪遗诏惜轮台。百年忽有河山变，万国重瞻日月开。春到定逢新礼乐，周南怜汝滞蒿莱。
上巳日吴野人烹蟹及吴化父兄弟宴集
作者：王叔承
朝代：明

前溪雨足溪水新，夜涨桃花三尺春。三月三日日初丽，浮玉流觞骄醉人。偶过杨柳桥西宅，鱼罾蟹簖当门立。船头活蟹紫堪击，重欲满斤阔逾尺。主人藏蟹真得宜，急流之下青笼垂。日饲稻子数百穗，枫落直过桃花时。蜀椒吴盐落砧细，宝刀香腻春葱丝。雄者白肪白于玉，圆脐剖出黄金脂。主人有蟹不卖钱，但逢嘉客留斟酌。持螯岂慕尚方珍，长对杜康呼郭索。
上巳日将入西湖看桃花道遇风雨返舟溪上时左虞亦阻洞庭梨花之兴却简
作者：王叔承
朝代：明

雨丝吹绿涨湖天，狼籍花期逗酒船。莫笑桃源春水断，梨花也失洞庭烟。
东海游仙歌简王学士元驭王中丞元美
作者：王叔承
朝代：明

昙阳仙子王家姑，幼从节烈参虚无。七年服气绝烟火，玉楼明月寒冰壶。精光射天天欲坼，列宿群真自相迫。凭虚密谛五千言，语落天香翠绡隔。座上非时荔子红，空中当昼霓裳白。一朝丹就扶桑晓，海东家近蓬莱岛。左持星剑右挥麈，芙蓉之冠簪七宝。灵蛇故绕飞升台，仿佛茅龙与青鸟。歌成混沌谢蜉蝣，吹断琅璈人世小。丹霞一缕通紫京，瑶华双颊桃花明。九月九日金母宴，西池使者迎飞琼。手辞万众洒然去，青莲拥蜕秋蝉轻。是时余坐苍龙岭，独鹤横空见仙影。黄菊杯摇赤羽幢，知是天台籍新逞。玉堂学士本仙吏，怪得金闺出灵异。女且开班玉帝宫，眼底英雄齐夺气。仙机缥渺人不闻，秘诀乃授琅琊君。文章信有神仙骨，漆园傲吏才如云。许碏谪地为酒狂，狂余落魄希蒙庄。采真方寸成丘壑，五岳真形醉里藏。自从子晋缑山后，往往仙人喜姓王。缥缈仙机何不有，笑倩琅琊问南斗。方平昨得麻姑书，五百年来别未久。它时相见昆仑巅，沧海桑田几重九。希夷先生只好睡，东方小儿善盗酒。
二范携酒过集周野人桂花下看陈生作画
作者：王叔承
朝代：明

画得苕溪歌小山，青青丛桂洒松关。春来有酒还招隐，万片桃花水一湾。
仲昭约明岁游天台雁荡先以逍遥衣见赠作张公善权二洞歌酬之
作者：王叔承
朝代：明

范生有约登翠微，天台雁荡余当归。山中鹤翎堕仙氅，秋风赠我逍遥衣。衣作逍遥游，歌酬缥缈句。江帆昨泛东西九，洞府微茫在烟树。张公乘驴出溟渤，青山迸作神仙宅。幽径杳相迷，颠崖险如瑽。七日混沌开，千年人世隔。一窍深悬窈窕天，万奇乱斗玲珑石。药田丹灶苔花深，石床冷卧闲云白。西峰玉女欢相招，采芝濯足春潭碧。人生有足何轻弃，要与乾坤觅灵异。放歌醉踏荆溪船，乘兴还游善卷寺。涧飞白雾蛟龙巢，柱烧玄火雷霆字。探地窟，凌穹苍。徘徊两洞，百骸颠狂。秀乳结丹碧，宝玉扬辉光。下有千丈嵯峨之绝壑，鸣泉百道争赴兮，忽如汉兵十万走赵壁。上有瞰空倚天之陡岩，谽谺而阴森兮，恍如层宫复道秦阿房。老蝠为仙石为燕，山灵玉手褰衣裳。野人衣袂烟霞结，胜游瑰玮凭谁泄。苕川小范同我袍，白缣裁寄湖州雪。幽盟更订琅玕竹，得吴望越心难足。刘郎梦落赤城梁，谢生诗映龙湫瀑。草鞋布袜枯木瓢，身骑凤凰吹紫箫。武林二月桃花雨，月明夜渡钱塘潮。
侠游行
作者：王叔承
朝代：明

手搏仇心血满杯，胡姬送酒菊花开。朔风吹过飞龙马，弟在蓝田射虎来。
侠香亭是要离专诸梁鸿葬处为周公瑕赋
作者：王叔承
朝代：明

阖闾城头垂白云，周家亭子当斜曛。后有专诸墓，前有要离坟。梁鸿客冢落其畔，断碑荒草愁氤氲。雄心不朽地自烂，侠骨生香天欲焚。洒酒浇青天，烧纸问白骨。名呼千年鬼，应声如咄咄。往事忽在前，怒立头上发。江风飞剑鱼喷刀，王僚庆忌如吹毛。谁言南人太孺子，吴门气夺秦关高。出关先生五噫去，舂米却慕延陵豪。主人知客亦已晚，死同剑侠埋蓬蒿。今日亭长生相逢，击鲜置酒非伯通。当年三子我谁是，著书学剑皆成空。壁鱼浪蚀五车字，纯钩血死秋芙蓉。行将变名姓，吴市酣冥冥。君无擅声价，日写《黄庭经》。不如铲却退笔冢，酒花春满荼綍青。君不见尊前侠香吹不了，太玄寂寞成都亭。
入越观潮同陈济之诸子石门雨宿
作者：王叔承
朝代：明
体裁：五言律诗

孤帆下石门，旅宿暗秋原。两岸芦荻雨，几家桑柘村。酒堪今夕醉，心与故人论。此去钱塘近，江潮引客魂。
冰出吴江
作者：王叔承
朝代：明

腊去三朝雪，春来十日冰。棹鸣寒玉破，舟白浪花凝。客梦天无际，人烟树几层。吴江沙月暝，雁影落渔灯。
同谢水部陈山人游虎丘王进士赠华荡酒与高家惠泉伯仲也
作者：王叔承
朝代：明

鹅肫荡口好荼綍，朗秀娇人醉玉姿。却似鉴湖秋月白，纱浣石上见西施。
君不见苕川席上戏赠晋陵朱说书
作者：王叔承
朝代：明

君不见苏秦无赖子，开口风涛吞万里。只为家无二顷田，播乱乾坤斗群蚁。张仪大笑世亦倾，妻子休愁舌未死。朱生有口亦不尘，千古旧事翻为新。掀唇击掌变态尽，能令人喜能令颦。刘项兴亡在顷刻，唤来野鬼皆生人。棚头傀儡影中戏，英雄一往谁复真。君不见罗生《水浒传》，史才别逞文辉烂。草莽雄心不自成，指点罡星洒江汉。马迁丘明走笔端，神机颠倒庄周幻。滑稽玩世天所嗔，语落芦花秋梦断。太史弄奇《左传》浮，达人往往疑《春秋》。土中髑髅难自辨，霜寒草白虫啾啾。男儿有眼不如瞽，无端信书被书苦，秦火微茫隔荒楚。稗官国史争颉颃，回首黄粱犹在釜。尧囚舜篡然不然，齐东野人历历数。玉帝阎罗老无力，白日人间纵妖蛊。抚剑四顾余不平，且把葡萄听《水浒》。
吴江舟中赋得秋怀四首
作者：王叔承
朝代：明

千古残碑见渚沙，阖闾山碧带枯槎。锦城烟雨迷王国，江市笙歌半酒家。墓冷要离宁有剑，馆空西子尚余花。壮怀回首吴歈发，胥水天寒散暮鸦。龙关波浪接天浮，忆昨江帆过石头。上国云霞高庙晚，乱山松柏孝陵秋。几朝大政从新主，百战奇功失故侯。试向镐京探往事，乾坤何得动闲愁。礼乐重开气象新，可堪词客转思莼。先王信有神明策，此日能无老大臣。水溢河渠劳饷馈，兵荒陇亩泣烟尘。安危早慰苍生望，万顷芦花卧钓纶。受降城下橐驼群，幕府屯田杳不闻。三辅干戈消白骨，九秋烽火暗黄云。边疆竟尔堪忧国，往昔何人议战勋。休道朔方元保障，健儿犹哭李将军。
吴江舟中赋得秋怀四首·其一
作者：王叔承
朝代：明

千古残碑见渚沙，阖闾山碧带枯槎。锦城烟雨迷王国，江市笙歌半酒家。墓冷要离宁有剑，馆空西子尚余花。壮怀回首吴歈发，胥水天寒散暮鸦。
吴江舟中赋得秋怀四首·其三
作者：王叔承
朝代：明

礼乐重开气象新，可堪词客转思莼。先王信有神明策，此日能无老大臣。水溢河渠劳饷馈，兵荒陇亩泣烟尘。安危早慰苍生望，万顷芦花卧钓纶。
吴江舟中赋得秋怀四首·其二
作者：王叔承
朝代：明

龙关波浪接天浮，忆昨江帆过石头。上国云霞高庙晚，乱山松柏孝陵秋。几朝大政从新主，百战奇功失故侯。试向镐京探往事，乾坤何得动闲愁。
吴江舟中赋得秋怀四首·其四
作者：王叔承
朝代：明

受降城下橐驼群，幕府屯田杳不闻。三辅干戈消白骨，九秋烽火暗黄云。边疆竟尔堪忧国，往昔何人议战勋。休道朔方元保障，健儿犹哭李将军。
宫词一百首（并序）（录五十首）
作者：王叔承
朝代：明

二八佳人三五宵，仙风随幸广陵桥。分明记得《霓裳曲》，春梦微茫月影遥。紫翠阴阴斗草堤，柳风淡荡舞衣吹。众中独有宜男草，嬴得金钗百子池。柳外秋千拂绮楼，舞阑初解翠云裘。玉鞭夜踏桃花马，万朵银灯照打球。别苑东风报牡丹，传宣晓出望春门。惜芳却覆黄罗帕，护取花王待至尊。碧尘缕缕暗香沟，湘簟空床萤火流。梧叶一窗眠未得，月明秋水听《凉州》。入宫新拜大长秋，歌舞平阳夜不休。一曲春声低按拍，御前飞坠玉搔头。敕下天题法曲新，书生赋奏太平春。雕盘红袅宫花朵，赐与传胪第一人。何处文星动帝庐，却怜狗监荐相如。汉王亲御蓬莱殿，夜半烧灯读《子虚》。十五传歌隶太常，寿阳公主教新妆。朝来试弄琅玕笛，零落梅花玳瑁床。曙色参差杨柳东，额头花片点新红。思君梦落巫山雨，怪底黄门问守宫。绿云细草湿红巾，御酒倾霞欲醉春。试奏教坊新羯鼓，内园初赛百花神。桃花飞雨腻青堤，万马骄嘶锦障泥。韨罢温泉仙跸晚，彩云狼籍霸陵西。枌榆春社斗鸡回，鄠杜朱旂夹道开。寒食宫愁消未尽，夜棋弹过水晶台。太平天子猎长杨，羽骑千群晓臂苍。金簇雕弓亲射虎，击鲜先赐月氐王。碧眼胡儿细剪毛，大宛宝马贡天槽。殿前却奏长城曲，苜蓿秋风紫燕骄。樱桃才熟报君王，万点娇含紫玉浆。未及寝园春荐去，沉香亭北已先尝。桑子青青雨压枝，宫蚕老尽簇银丝。侍儿擘破双蛾茧，肠断西窗有所思。紫燕双飞花雨香，青泥春老堕雕梁。不知天外乌衣国，可似宫中别恨长。氤氲水殿荡朝阳，夜涨桃花锦水香。珍鸟千行看不禁，自将金弹打鸳鸯。枝头点点送纤霞，翠阁临春锁丽华。十月冰霜满京国，宫人争唱《后庭花》。玉漏声寒夜色虚，按残宫籍幸来疏。当时御辇迎欢日，曾向芭蕉叶上书。圣人嘉礼诏亲农，万国元年开景龙。内侍半天传玉册，百花深处见昭容。掖庭清晓降神仙，争贺青阳太子笺。报出阁门分内赐，满朝皆得洗儿钱。江南江北锦帆来，妾自商歌妾自哀。百曲迷楼春不住，杨花飘荡李花开。复道冥冥绣户扃，灯花落尽曙烟青。春寒肯怨鸾衾薄，暗拂朱帘望小星。六院诸姨献宝新，天家生日幸宜春。凤衫噀熨蔷薇露，晓进龙床喜称身。上巳春回太液池，天青水碧晚妆迟。一痕初月垂芳树，学得纤纤新黛眉。盈盈红玉晚妆新，静倚菱花自写真。一片青霞生袜底，满宫传是洛妃神。山色移青入画眉，绮疏春旭寄幽思。蜀藤新进松花纸，临出曹娥江上碑。西清环佩水泠泠，片月初生云母屏。却遇玉真公主到，碧萤飞照蕊珠经。宫草平阶拥泪痕，檐禽浙浙送黄昏。君王岂是并州估，明月梨花独掩门。汉王击筑慕边勋，妾抱箜篌歌塞云。莫遣玉关消息断，侬家况有卫将军。夜深刀尺烛花殷，九月边衣诏内颁。不合题诗落寒絮，宫愁传遍玉门关。风流阵罢更迷藏，偷入离宫伏御床。却向紫薇深处觅，眼花搴着圣人裳。天上仙源水暗流，漫题佳句落金沟。凭谁拾取新红叶，万种闺情一片秋。梨园歌断万花天，风雨寒铃忆旧筵。怪得人间传秘曲，江南春老李龟年。宝马图开雕锦鞍，殿前挥洒汗飞丹。婕妤手捧将军赐，玉甲光摇玛瑙盘。深宫窈窕断人烟，春去春来只自怜。共说髫时花底乐，游郎无数看秋千。长生秋殿夜焚香，暗语盟心礼法王。手录藏经还自窾，阿环亲为李三郎。傀儡那能识幸姬，含情流盼向天帷。也知歌舞偏怜色，何事君王怒偃师。卿云缥缈覆长安，仙仗凌霄颂百官。芝草忽生涵德殿，昭仪捧出侍臣看。一见君王认未真，依稀聊记梦中身。闲窗试作丹青像，阿监惊看拜圣人。朝元阁上翠烟横，太乙坛前白露明。曾侍上皇供法曲，蹋歌犹带步虚声。学士风流女秘书，五姬更进尚宫除。君王莫得虚临幸，妾在彤帏注起居。络纬啼秋梧月深，碧纱描粉绣观音。女僧闻作盂兰会，乞假中元施宝簪。一拜昭容便直庐，丝纶窈窕自唐虞。十年独视通天草，彩笔含春落玺书。长宵无奈玉床寒，结得中官姊妹欢。暗赠流苏双凤带，叮咛莫遣外家看。家本邯郸歌舞仙，龙袍从猎并金鞯。玉颜恰与天颜似，忽误将军跪马前。诏点伶官又采诗，谱翻奇调学来迟。新词半是龙标尉，舞向歌前合《柘枝》。入宫犹自服胡麻，一尺红绡写法华。落尽苑花空是色，藕丝轻履踏春霞。
宫词一百首（并序）（录五十首）·其一
作者：王叔承
朝代：明

二八佳人三五宵，仙风随幸广陵桥。分明记得《霓裳曲》，春梦微茫月影遥。
宫词一百首（并序）（录五十首）·其七
作者：王叔承
朝代：明

敕下天题法曲新，书生赋奏太平春。雕盘红袅宫花朵，赐与传胪第一人。
宫词一百首（并序）（录五十首）·其三
作者：王叔承
朝代：明

柳外秋千拂绮楼，舞阑初解翠云裘。玉鞭夜踏桃花马，万朵银灯照打球。
宫词一百首（并序）（录五十首）·其三十
作者：王叔承
朝代：明

西清环佩水泠泠，片月初生云母屏。却遇玉真公主到，碧萤飞照蕊珠经。
宫词一百首（并序）（录五十首）·其三十一
作者：王叔承
朝代：明

宫草平阶拥泪痕，檐禽浙浙送黄昏。君王岂是并州估，明月梨花独掩门。
宫词一百首（并序）（录五十首）·其三十七
作者：王叔承
朝代：明

宝马图开雕锦鞍，殿前挥洒汗飞丹。婕妤手捧将军赐，玉甲光摇玛瑙盘。
宫词一百首（并序）（录五十首）·其三十三
作者：王叔承
朝代：明

夜深刀尺烛花殷，九月边衣诏内颁。不合题诗落寒絮，宫愁传遍玉门关。
宫词一百首（并序）（录五十首）·其三十九
作者：王叔承
朝代：明

长生秋殿夜焚香，暗语盟心礼法王。手录藏经还自窾，阿环亲为李三郎。
宫词一百首（并序）（录五十首）·其三十二
作者：王叔承
朝代：明

汉王击筑慕边勋，妾抱箜篌歌塞云。莫遣玉关消息断，侬家况有卫将军。
宫词一百首（并序）（录五十首）·其三十五
作者：王叔承
朝代：明

天上仙源水暗流，漫题佳句落金沟。凭谁拾取新红叶，万种闺情一片秋。
宫词一百首（并序）（录五十首）·其三十八
作者：王叔承
朝代：明

深宫窈窕断人烟，春去春来只自怜。共说髫时花底乐，游郎无数看秋千。